Elokuvahömppää: Änglagård (Enkelten talo) (House of Angels)\nTaannoisessa vuosisummailussa muistaakseni lupailin, että pitäisi panostaa tänä vuonna enemmän kotimaiseen tuotantoon, mutta ainakaan vielä into ei ole kunnolla iskenyt, vaan länsinaapurin teokset toistaiseksi pyyhältävät melkoisessa johtoasemassa, sillä ne tuntuvat tarjoavan vähemmän ahdistusta ja ahdinkoa, minkä lisäksi puuhissa usein on elämäniloisempaa otetta. Saltkråkanin viehättävissä saarimaisemissa on tullut kevätkaudella viihdyttyä erinomaisen hyvin, ja vaikka sitä herkkua on edelleen jäljellä, niin ajattelin tässä välissä kelailla kelloa muutaman vuosikymmenen eteenpäin ja siirtyä seurailemaan erään ruotsalaisen pikkukaupungin ja sen väen olettavasti leppoisaa elämää. Joskus kaukaisessa nuoruudessa muistaakseni sivusilmällä tätä ensimmäistä käväisyä jonkin matkaa vilkuilin, mutta silloin taisin varsin vauhdikkaasti luovuttaa todeten, ettei ole ihan minun juttuni. Vaan nytpä kalenteria on käännelty ja arkisen leppoisa elokuvaviihdekin silloin tällöin oman paikkansa ilta-aikataulusta löytää, niin voi hyvillä mielin ja uudistunein odotuksin näillekin poluille poiketa. Näitä juttuja on jossakin vaiheessa oletettavasti lisääkin luvassa, koska runsaat pari vuotta sitten hankin hyllyyn kolmen levyn laatikon, jossa on koko Colin Nutleyn ohjaama Änglagård-trilogia. Ensimmäisen osan pariin tästä painelen ja toiveissa on kepeää tunnelmointia nauruineen, eikä tietysti lainkaan haittaa, vaikka sekaan ripaus koskettavampaa haikailuakin olisi eksynyt.\nUtuisemmissa tunnelmissa liikuskelevalla laululla koitoksia käynnistellään, eikä tässä vaiheessa vielä Ruotsin syrjäisemmillä seuduilla seikkailla, mutta sinnekin pikaisesti siirrytään ikääntyneen talon kautta, jossa vanhanmallinen avainnippu pöydällä vartoilee nappaajaansa. Kirjoituspuuhista löydetään Erik Zander (Per Oscarsson), joka on ilmeisesti testamenttiaan viimeistelemässä kirjoittaen tekevänsä päätöksensä täydessä ymmärryksessä. Päivän edetessä hän hyppää mopon selkään ja lähtee toimittamaan asiakirjaa eteenpäin lopulta luovuttaen sen kylän asianajajalle, eli Ragnar Zetterbergille (Peter Andersson), joka sattuu samalla kuulumaan Erikin hieman harvalukuiseen ystäväjoukkoon. Ragnar lupaa huolehtia järjestelyistä, kunhan niiden aika koittaa. Erik näyttäytyy hiukkasen omalaatuisena heppuna, joka ei ilmeisesti kaikkien paikallisten kanssa erityisen lämpimissä väleissä ole, eikä tahdokaan.\nErikin tiluksiin kuuluvassa metsikössä tepastelee Axel (Sven Wollter) poikansa Mårtenin (Jakob Eklund) kanssa metsästysjuttujen ohessa puuston arvoa arvioiden. Isä kertoilee, miten heidän sukunsa on pitkään palkallisena näitä samoja metsiä hoitanut, mutta nyt alkaa olla toiveita siitäkin, että maat ja puut siirtyisivät heidän omistukseensa. Ilmeisesti Axel järkeilee asian siten, ettei Erikillä ole perillisiä, ja että kunhan tämä kupsahtaa, niin avoin huutokauppa odottaa ja hänelläpä sattuu olemaan miljoonia kruunuja varattuna juurikin sitä hetkeä varten. Toisaalla testamentti- ja hautajaisasioitaan miettivä Erik ei arvaakaan, miten hänen omaisuuttaan ollaan jo kieliä lipoen jakamassa suurin suunnitelmin. Seuraavana Erikin tehtävälistalla on sopivan hautapaikan valinta, mikä kylän papin kanssa hoidetaan. Henning (Reine Brynolfsson) vierestä seurailee, miten toinen etsii mukavan varjoisan paikan ja sen valmiiksi linjailee höpötellen, että siinä on hyvä kuolemanjälkeisiä aikoja viettää.\nMoni ei arvaisikaan, miten ajankohtaisia Erikin puuhat lopulta ovatkaan, ja voisi hyvin veikata, ettei mies itsekään ihan pikaisesti ole suunnitellut siirtyvänsä arkkuun. Mopon kiitäessä kotia kohti, käynnistyy lähistöllä surkeiden sattumusten sarja. Samalla hiekkatiellä pappi kaasuttelee ja kaiuttimissa pauhaa Mamma Mia!, kun taas metsän puolelta Axelin kivääristä paukahtava harhaluoti iskeytyy auton tuulilasiin. Järkyttyneenä Henning menettää menopelinsä hallinnan, mikä taas tarkoittaa lopun aikoja Erikille, joka ei mopoineen ehdi tieltä pois. Tärsky on niin kova, että siitä ei enää nousta, vaan mies todetaan kuolleeksi. Ragnarin luona harmitellaan tanssikilpailun kurjaa tulosta, mutta pirisevän puhelimen kautta ilmenee toisenlaista mietittävää sekä murehdittavaa. Näinkin pian hän saa alkaa toteuttamaan aiemmin antamaansa lupausta testamentissa esitetyn viimeisen tahdon toteuttamisesta.\nKotvan kuluttua päästään jo hautajaisiin, joiden tunnelma ei erityisen raskaalta tai murheelliselta vaikuta, sillä osa vieraista kikattelee, kun taas tietyt tyypit jo kovin kärsimättöminä huutokaupan ajankohtaa tiedustelevat. Axel ei oikein edes onnistu peittelemään himoaan Erikin metsäpalstaa kohtaan, vaikka vasta ollaan arkkua kantamassa. Kulkue etenee hiljalleen Erikin sukukartanolta kirkkomaalle ja samoihin aikoihin lähistöllä pöristelee moottoripyörä kyydissään hurjemman näköinen pari. Rautaratsu parkkeerataan kirkon pihaan, jossa Fanny (Helena Bergström) suorittaa pikaisesti vaatetuksen vaihdon ja lopulta astelee pikkuisen myöhässä etupenkkiin keräten suuntaansa pitkiä uteliaita toljotuksia. Pappi puhelee, miten Zanderin suku ehti seuduilla asustelemaan miltei 250 vuotta alkujaan 1700-luvulla rakennetussa suurehkossa kartanossaan. Suru ja murhe ei edelleenkään Axelin mielessä vallitsevina tuntemuksina ole, vaan hän jo pohtii, ettei talon tyhjillään pysymisestä ainakaan tarvitse huolehtia. Menojen jatkuessa kirkon ulkopuolella aiheuttaa Fannyn kumppani myös tuijottelua ja ihmettelyä, mutta Zac (Rikard Wolff) lähinnä virnuilee uteliaille vastaukseksi.\nKovin pitkään salaisuutena ei pysy Fannyn henkilöllisyys, vaan hän paljastuu Erikin lapsenlapseksi, josta monikaan ei tiennyt. Sanomattakin on selvää, ettei tällainen yllätys ainakaan kaikille niin iloinen ole, vaan perillisen ilmaantuminen voi tarkoittaa hyvästejä huutokauppahaaveille. Axelin hyvä tuuli onkin katoavaista ja hän yrittää pappia syyllistää Erikin kuolemasta. Fanny kuitenkin saa tietää omistavansa miljoonien arvoisen Änglagårdin tilan ja saakin heti avaimet sekä ajo-ohjeet käteensä. Niinpä tilaisuuden jälkeen Fanny lähtee Zacin kanssa uutta kotiaan katsomaan. Vieraita ei ole jonoksi asti, vaan Erikin tyttären tyttärelle kerrotaan, että isoisä vietti jokseenkin erakkomaista elelyä ja vain harva tunsi hänet paremmin. Siihen tuntemattomien joukkoon Fannykin kuuluu, sillä hänen oma ja noin pari vuosikymmentä aiemmin kuollut Alice-äitinsä ei kertonut isoisän olemassaolosta yhtään mitään. Ragnar onkin nähnyt vaivaa selvittääkseen Fannyn olinpaikan ja niinpä tämä ensimmäistä iltaansa Änglagårdissa viettäessään kovin mietteliääksi menee pohtien, miksi isoisään liittyvät asiat häneltä täysin salattiin. Unettomuutta tosin esiintyy toisessa talossakin, koska Axel mietiskelee, että hyvät suunnitelmat on yllättävän käänteen myötä tehty täysin tyhjiksi.\nUsvaisen rauhallinen aamu on aluillaan, ja siinä lienee Fannylle ja Zacille pikkuisen totuttelemista sopeutua näihin maisemiin, sillä aiemmin Berliinin vilskeessä viihtynyt pariskunta on tupsahtanut täysin ulkopuolisina pikkukylään, joka ei ole syliään aivan tuosta vain uusille tulokkaille avaamassa. Kotoutumista saattaa häiritä sekin, että yllättäen peritty suuri omaisuus on omiaan katkeruutta ja kateutta synnyttämään. No, Fanny kuitenkin lähtee kyselemään satunnaisia naapureita tutustumisen merkeissä kahvittelemaan. Nihkeästä suhtautumisesta huolimatta Gottfrid (Ernst Günther) ehkä mahdollisesti lupaa veljensä kanssa pistäytyä kupposelle. Osa kyläläisistä suhtautuu kuitenkin huomattavasti varautuneemmin, ellei jopa pahantahtoisesti vieraisiin. Kauppaa pitävä Eva (Ing-Marie Carlsson) esimerkiksi vähemmän kiltillä katseella tarvikkeita hankkivaa Fannya silmäilee. Jo ensimmäisenä päivänä saadaankin liikkeelle ilkeämielisiä juoruja, jotka julistavat, että miltei ilkialasti Fanny kaupassa keikistelee ja mieskin on tiesmikä ihme hulttio meikkeineen. Molemmat vielä niinkin laiskoja, etteivät jaksa ostoksiaan kotiin kantaa. Joka tapauksessa vallan kamalaa siveettömyyttä ja säädyttömyyttä on pienen ja rauhallisen kylän kestettäväksi langennut. Fanny alkaakin vauhdikkaasti pohtia paikan myymistä ja muuttoa mukavampiin maisemiin, mikä taas saa Axelin innostumaan. No, rullailevat päivät saavat kuitenkin vaihtoehtoja tarkemminkin puntaroimaan, ja alkaapa uusien tuttavuuksien kautta sukuhistoriakin kiinnostavalla tavalla valottumaan. Kylästä silti löytyy kovaääninen joukkio, joka enemmän kuin mielellään toivottelisi pariskunnan horisonttiin, eli luvassa lienee törmäys ja toinenkin...\nÄnglagård ei selvästikään niihin draamakomedioihin lukeudu, jotka tiukalla tahdilla runnovat juonenkäänteitään kera vilkkaan vitsitulvat katsojan ihmeteltäväksi, vaan oikeastaan läpi elokuvan meno on lupsakkaa ja rentoa noin etenemisen suhteen. Mittaa teokselle kertyy pikkuisen päälle pari tuntia ja siinä mielessä suurempia paljastuksia sekä tapahtumia yleensäkin annostellaan verkkaisempaan tapaan. Jos siis kaipailee miltei jatkuvaa vilskettä ja vipinää, niin Änglagård saattaa hyvinkin näyttäytyä kuivahkona ja tylsistymistä tuottelevana tarinana. Vaikuttaa myös siltä, ettei ole tahdottu lähteä ylilyönneillä revittelemään, vaan sävy säilyy arkisena ja maanläheisenä. Mitä nyt loppupuolella bensakanistereja lastaillaan autoon kyseenalaiset aatokset mielessä pyörähdellen. Itse osasin jo ennakkoon asennoitua tällaiseen aikansa ottavaan etenemiseen, eli siinä suhteessa ei ainakaan tarvitse pettymyksestä parkua tai jäkätellä.\nAivan turhanpäiväisiin joutavuuksiin ei runsaslukuisia minuutteja sentään haaskata, vaan pikkuhiljaa hahmot alkavat tulla tutuiksi, ja sopii sanoa, että onhan siellä seassa ripaus yllätyksellisyyttäkin, koska useampikin tyyppi osoittautuu lopulta aivan toisenlaiseksi kaveriksi kuin mitä ensivaikutelman perusteella osaisi odotella. Nutley ja kumppanit tekaisivat tosiaan myöhemmin parikin jatko-osaa (Änglagård - Andra sommaren ja Änglagård - Tredje gången gillt), ja voinee olettaa, että niiden kohdalla kyläläisten kiemuroihin pääsee nopeammin sisälle. Ensimmäisestä elokuvasta etenkin alkupuoli kuluu pitkälti siinä, kun vähitellen selvitellään, että millaisia heppuja paikkakunnalla asustelee, ja muutenkin jää hieman sellaisen "tyypit tutuiksi"-avausosan makua. Tiedä sitten visioiko Nutley jo alkujaan Änglagrdin saagan useitakin vuosia kattavaksi trilogiaksi, vai alkoivatko jatko-osat kiinnostaa menestyksen myötä. Käsittääkseni Änglagård olikin Nutleylle eräänlainen läpimurtoelokuva Ruotsissa ja samalla melkoinen yleisömenestys, joten siinäkin mielessä ymmärrettävää, että jatkoa syntyi. Vaikkakin se kolmas osa vasta 18 vuotta ensimmäisen jälkeen.\nNiinkin voisi sanoa, että jos hahmoporukka ei satu kiinnostamaan tai näiden touhuista sen suuremmin välitä, niin värähtelyt jäävät vaisuiksi, elleivät jopa olemattomiksi. Omiin silmiin moni kuitenkin vaikuttaa sympaattiselta ja samastuttavaltakin, joten eipä ongelmia siinä suhteessa. Pääpari etenkin aluksi näyttäytyy melkoisen poikkeavina paikallisesta ihmismassasta, mutta jokusesta törmäyksestä huolimatta Änglagård kääntyy sopuisampaan suuntaan kuilujen repimisen sijaan. Kaksikko on ollut yhdessä 17 vuotta sekä yksityiselämässään että myös ammattinsa puolesta. Avioliitto ei ilmeisesti ollut heidän juttunsa, mutta kumppanuus kuitenkin jatkuu saman katon alla ja myös esiintymislavoilla. Molemmat ovatkin musiikkipitoisia ja ajoittain hieman hullunkurisiakin esityksiä tehtailevia taiteilijoita. Kylästä toki löytyy niitä, jotka näkevät nämä performanssit melkeinpä paholaisen tekosina, mutta onhan heitäkin, joita Fannyn ja Zacin viritelmät selvästi huvittavat. Zacille ilmeisesti halutaan antaa hurjempi ja viileämpi ensivaikutelma, mutta elokuvan edetessä alkaa vaikuttaa siltä, että hän onkin se sovittelevampi ja säyseämpikin osapuoli, vaikka tarvittaessa osaa kyllä ravistellakin. Fannysta taas paljastuu uhmakkaampi puoli, mikä saattaa olla osasyynä jäämispäätökselle ja kyseisestä lähteestä kumpuaa halu vastata tiettyjen hahmojen jäkätyksiin samalla mitalla. Toisaalta Fanny myös on innokkaammin tutustumassa uusiin naapureihinsa ja rakentamassa ystävyyksiä kyläläisiin, kunhan vain tilaisuuksia tulee. Minusta näissä kahdessa onkin yhdessä ja erikseen sopivasti säröä sekä särmää, mutta pehmeä puolikin kulkee jatkuvasti matkassa.\nJos suosikkihahmoja lisää mainitsisin, niin kärkeä kohti nousee ehdottomasti Güntherin esittämä Gottfrid ja sanoisinpa, että selvästi hiljaisempi ja vakavamielisempi veli Ivar (Tord Peterson) myös hyvien tyyppien joukkoon kelpaa. Ensimmäisissä kohtauksissaan kaksikko vaikuttaa hyvinkin vastahakoiselta vaikkapa niihin kahvittelukutsuihin myönteisesti vastaamaan, mutta taitavat olla lähinnä hitaammin syttyvää lajia. Pienillä tervetuliaisnapsuilla pyritään kieliä vapauttelemaan sujuvampien sanailujen pariin, ja etenkin Gottfrid alkaa nopsasti osoittautua mukavaksi ja hyväntahtoiseksi huumoriveikoksi, jonka pipoa eivät pikkuseikat kiristele. Hän kuuluu myös niihin, jotka eivät heti ole tulokkaita suohon survomassa tai yleensäkään näiden touhuista kovaan ääneen järkyttymässä, vaan ennemmin tarinat tekorinnoista sekä banaaneista erikoisissa paikoissa vääntävät miekkosen huulia hymyyn. Kunhan on hiukan tutustuttu, niin Gottfrid alkaa enemmänkin nauttia Fannyn, Zacin ja näiden tuttavien hilpeästä seurasta. Fanny taas saa Gottfriedin kautta häneltä aiemmin suljetun silmäyksen kylän menneisiin aikoihin ihmisineen, mikä tietysti tarjoaa Gottfriedille tilaisuuden lämpimään sävyyn muistella vanhoja juttuja. Katsomoonkin tämä vähitellen etenevä sukusalaisuuksien selvittely näyttäytyy miellyttävän hyväntuulisena touhuna.\nAxelin poika Mårten aloittelee vähän rasittavasti, mutta hänenkin suhteensa voi tarinan edetessä tokaista, että kylässä puhaltelevat uudet tuulet tekevät sielulle hyvää. Hän hakeutuukin isänsä selän takana kunnostamaan Änglagårdia, vaikkakin juorut toki heti nytkähtävät liikkeelle, mistä taas seuraa uhittelua, että kelvoton poika voisi painua teilleen kera kunnon läksytyksen uusien ystävien haitallisuudesta. Ikkunoiden korjaaminen hengenvaarallisten narkomaanien nurkissa on äidin mielestä tie varmaan turmioon ja lyhytkin oleilu hämärässä seurassa voi aiheuttaa pysyvää vahinkoa. Onneksi Mårten pitää päänsä ja jatkaa tuttavuuden rakentelua vähän vapaampaa ilmapiiriä kohti, sillä jatkuva kyttäys ja pikkujutuista napiseminen selkeästi nuoren miehen mieltä ahdistaa. Arki-illan tuopposestakin saa ennen pitkää kuulla paheksuvaan sävyyn. Siinä alkaa myös hiljalleen selvitä, etteivät höyrypäisimmät ajatukset välttämättä Änglagårdin uusien asukkaiden mielistä putkahtele, vaan ihan lähipiiristä saattaa löytyä hyvinkin haitallisia aikeita. Tietysti kartanossa vähän repäistään silloin tällöin vaikkapa vähävaatteisten rantajuhlien muodossa, mutta sepä on ennemmin harmitonta hauskanpitoa kuin eräiden kehittelemät kavalammat suunnitelmat. Mårten ei itsekään mikään pulmusista puhtain ole, ja voineekin olettaa, että tekijöiden tarkoituksena on ollut täysin tahrattomia hahmoja kartella, sillä tuskinpa monikaan päivistään ilman pieniä roiskeita selviää.\nJos pitäisi elokuvan ilkeä ja ankea heppu nimetä, niin kyllä Axel lähimmäs pahista pääsee. Hän onkin melkoisen herkkä kiristämään ja uhkailemaan muita, jos eivät asiat omien etujen mukaisesti etene. Pientä elettä rauhan suuntaan osoittava Fannykin saa osakseen tylyhköön tapaan sanaillun viestin, ettei yhteistyö kiinnosta miestä lainkaan. Hengeltään pohjimmiltaan leppoisaa elokuvaa katsellessa pikkuisen jo pelkääkin, että Axelista lähdetään kehittelemään tympivää ja tunteetonta ilkeilijää, mutta onneksi sydämet välillä liikahtelevat sopuisampaan suuntaan ja mielialat ovat vaihtuvaisia. Elokuvan viimeiset kohtaukset ovatkin siinä suhteessa mukavan lämpöistä katseltavaa. Vaikka kaikkia keljuuksia ei oltaisikaan maton alle lakaisemassa, niin niitä pieniä askeleita lähdetään ottamaan sovintoa kohti. Pikkuisen siinä herkistyykin, etenkin kun pohtii, että monesti jännitettä yritetään uskottavuuden kustannuksella viritellä paljonkin kireämmälle siihen pisteeseen, että ainakin tämän katsojan kiinnostus juonitteluista vieraantuu.\nSopu, suvaitsevaisuus ja ystävyys ovatkin elokuvan kantavia rakenteita, mutta niitä ei ihan tuosta vain tyhjästä tipahda tai kotvassa luoda. Jossakin määrin ummehtumaan päässyt ilmapiiri kylässä saakin puolipakollisen tuuletuksen ja lopulta useammankin itsekseen pohtimaan, että millaisilla negatiivisilla ajatuksilla on saattanut vuosiakin huomaamatta mieltään myrkytellä. Ennakkoluuloja ja salaisuuksiakin tulee päivänvaloon, mutta minua miellyttää se, ettei käsittelytapa ole mikään skandaalimainen. Puhelimet toki pirisevät ja ihmiset vilistävät paikasta toiseen juorujen poltellessa päässä. Etenkin alastomina elostelevat rantajuhlijat laittavat jalkoihin vipinää ja korvia kuumottavaa kerrottavaa monella ilmenee. Alakerran portitko ovat avautumassa...? Ehkei sentään, mutta huolestuneet kansalaiset kuitenkin kokoontuvat partioksi ja päättävät laittaa liian iloisille pirskeille päätöksen. Siinä sitä räyhätään tulisempia tervehdyksiä ja jälkiruoaksi ottava osapuoli saa vielä reippaan annoksen ylemmyydentuntoa kera avoimen halveksunnan. Pelko tuntematonta ja vierasta kohtaan on tunkemassa vahvasti pintaan välien kiristyessä äänekkään paasauksen avittelemana. Siinä saa pappikin todeta, ettei vihajulistusten edessä auta ihan pehmoisena pysyä, vaan pitää napata topakampi ote ja kajauttaa korkeammalta pienoinen saarna ymmärryksen ja mielekkäämmän yhteiselelyn puolesta. Sekin osaa tietysti joitakin ahdistaa, mutta Henning on vakaasti päättänyt parantaa laumansa tulehtuneet välit ennen kuin sillat lopullisesti käräytetään. Joutuuhan hänkin hiukan rähisemään, mutta ehkä se on lopulta pienempi paha. Mukavaa on katsojan kannalta se, ettei Ånglagård julistelevimmillaankaan käy kovin korvia kiusaamaan tai saa muutenkaan kiusaantumaan.\nAinakin tämä ensimmäinen käväisy Änglagårdissa sujui kaikkiaan kivasti ja Gottfridin kehuessa lopputekstejä ennen kesää parhaaksi sitten poikavuosien, alkaa kotisohvallakin vartoilemaan uutta suvikautta samoissa maisemissa. Kenties silloin ehditään hieman paremmin kesäistä luontoakin kameroille väläyttelemään, sillä avausosa tosiaan enemmän ihmisepeleitä mielenliikkeineen tutkailee kuin ympäröiviä seutuja. Metsäkävelyillä toki ehditään jalkailemaan ja hiekkateitä monenlaisilla menopeleillä painellaan suuntaan jos toiseenkin, mutta kauniita aurinkoisia kuvia mielellään saisi enemmänkin sovitella mukaan. Mieleen ei ainakaan nopsasti tule teosta, joka olisi visuaalista ihanuutta yliannosta onnistunut tykittelemään. Pääasia tietenkin, että Änglagård noin muuten rullailee sujuvan leppoisasti.\nDraamakomediaksi kokonaisuus luokittuu, kuten mainittua, ja näitä puolia mielestäni mukavasti sekoitellaan. Oman paikan etsiminen maailmasta ei välttämättä aina ihan ilman murheita suju ja välillä katkerammat sivumaut tulevat voimakkaammin esille kera riipaisuineen, mutta tässä tapauksessa ei ainakaan ole tahdottu lähteä ketjuttamaan surkeutta surkeuden perään, vaan yleensä lohtua löytyy nopeasti ja elämänilo palailee. Rajojen etsiminen ja yhteisöllisyyden siltojen väsäily saa paikoin hymyilyttävän huvittavia piirteitä, kun vaikkapa moottorisaha ärjyy omituisen juhlahumun alkusoinnut. Enimmäkseen kuitenkin varsin arkisten asioiden parissa pähkäillään ja nämä riehakkaammat tempaukset edustavat vähemmistöä. Jos siis kaipailee hillitöntä sekoilua tai muuta revittelyä, niin Änglagård ei siihen nälkään mikään mainioin valinta ole. Minulle se kuitenkin näyttäytyy miellyttävän lämpöisenä komediana kohtaamisista ja vähitellen muodostuvasta luottamuksesta sekä ystävyydestä yleensä. Ehkei sentään tarvitse äärimmilleen herkistyä, mutta mieltä piristelevää sydämellisen humaania värettä viritellään. Kaikki ei aina ole ruusunpunaista unelmaa, eikä tarvitsekaan, mutta elokuvan yleisilme on ehdottomasti niinkin positiivinen, että kyllähän sitä seuraavaa kesää ihan mielellään lähtee näiden tyyppien kanssa viettämään.\nÄnglagård (1992) (IMDB)\nTunnisteet: Colin Nutley, Draamat, Komediat, Maaseutu


Kunnossapitotöitä linjalla Porvoo – Ahvenkoski - Porvoon Energia\nKunnossapitotöitä linjalla Porvoo – Ahvenkoski\nJulkaistu: 09.8.2019, 14:11\nSähköverkossamme on poikkeuskytkentöjä tämän ja ensi viikon ajan johtuen kantaverkkoyhtiö Fingridin kunnossapitotöistä linjalla Porvoo – Ahvenkoski.\nPoiskytkentöjen takia kolme Porvoon Sähköverkon sähköasemaa toimivat ns. varasyötöllä, mikä taas aiheuttaa sen, että mahdolliset viat verkossa saattavat kumuloitua myös laajemmalle alueelle.\nNormaalitilaan päästään viikon 33 aikana / jälkeen.\nPahoittelemme asiakkaillemme aiheutuvaa haittaa sähkökatkoista.


[quote author=KokoDino link=topic=1807.msg16768#msg16768 date=1280266989] On kyllä jännää seurata nykyaikana, kuinka Raamatun kirjoitukset alkaa oikeesti käymään toteen. Luopumusta näkyy kaikkialla. Siltikään me ei tunnuta näkevän mitään. Ihan kuin silmät olis sidottu kiinni. Toivon todella, että kirkko ei anna tuumaakaan periksi, vaan pysyy todella tiukkana. Jumala kyllä siunaa kirkkoa, jos se pysyy kiinni Hänessä. Mutta jos alkaa lipsua, niin silloin he ovat tietoisen valinnan teheet. Ei auta muutakuin rukoilla! [/quote]


Game Etsi 5 erot Online. Pelaa ilmaiseksi\nGame Etsi 5 erot\nPelaa peliä Etsi 5 erot Online:\nPelin kuvaus Etsi 5 erot\nTämä ei ole vainkuva japaljon tasoja... . Pelaa peliä Etsi 5 erot verkossa.\nTekniset ominaisuudet peli Etsi 5 erot\nGame Etsi 5 erot seuraavasti: 27.10.2010\nPeliä pelataan: 14973 kertaa\nPelin luokitus: 3.96 ulos 5 (82 arvioiden)\nPelit kuten peli Etsi 5 erot\nLataa peli Etsi 5 erot\nUpota peli Etsi 5 erot sivustollesi:\nEtsi 5 erot\nJos haluat lisätä pelin Etsi 5 erot sivustoon, kopioi koodi ja liitä html-koodi sivustosi. Lisäksi, jos pidät pelistä Etsi 5 erot , kopioi ja lähetä linkki ystävällesi tai kaikille ystävillesi, jakaa peli maailmassa!\nKun peli Etsi 5 erot , soitti myös peli:


Piskuisesta musiikkikoulusta tuli kasvuympäristö sadoille muusikonaluille - Ylöjärven Uutiset\nLänsi-Pirkanmaan musiikkiopisto on vaikuttanut Ylöjärvellä ja Hämeenkyrössä jo 30 vuotta\nJaa: Vilma Kaura Julkaistu 19.1.2017 16:00 Ihmiset ja ilmiöt\nMusiikkiopiston 30 vuoden mittaisessa historiassa merkittävänä henkilönä toimi pitkäaikainen rehtori Riitta Thil, joka kehitti opiston toimintaa suurin harppauksin. Opisto mahdollistaa nykyisin yli 400 oppilaan musiikkiopiskelun Ylöjärvellä.\nHuilunsoittoa opettava Merja Eskelinen kokosi lehtikuvausta varten bändin, jollaista musiikkiopistossa nähdään harvoin. Yhteen on tuotu klassisen musiikin soittajat Jasmin Beloued (vas.) ja Nea Järvinen, joiden takana tahtia pitää yllä sekä klassista että rytmimusiikkia opistossa opiskeleva Jykä Lindblad.\nVuoden 2015 alussa Pirkanmaan musiikkiopistoon sulautuneen, ylöjärveläisille tutun Länsi-Pirkanmaan musiikkiopiston juuret ovat olleet puutarhakaupungin mullissa pian 30 vuotta.\nYlöjärvellä ja Hämeenkyrössä opetuspisteen hoitajana ja huilunsoiton opettajana työskentelevä Merja Eskelinen päätyi opiston leipiin 22-vuotiaana, eli 30 vuotta sitten. Nainen on siis elänyt ja hengittänyt ylöjärveläistä musiikkikulttuuria lähes koko aikuisikänsä.\nEskelisen mukaan nykyisen Pirkanmaan musiikkiopiston Ylöjärven toimipiste on kasvanut kolmessa vuosikymmenessä pienestä musiikkikoulusta yli 400:n musiikki-intoisen oppilaan kasvuympäristöksi, joka tarjoaa perustan elinikäiseen musiikkiharrastukseen.\nOmien toimitilojen puuttuessa opetusta järjestetään Ylöjärvellä yhteensä neljällä eri koululla, joista eniten yhtenäiskoululla.\n– Nykyisin harrastustarjontamme on laajaa, josta saamme kiittää myös yhdistymistä Pirkanmaan musiikkiopistoon. Opiskelija voi hakeutua soittamaan klassisen ja rytmimusiikkilinjan soittimia tai laulua, joiden lisäksi opiskellaan musiikin perusteita. Lisäksi järjestämme perinteistä musiikkileikkikoulua eli muskaria neljällä eri päiväkodilla, Eskelinen kertaa.\nEskelinen kertoo, että musiikkiopistoon päädytään opiskelemaan usein monenlaisia reittejä pitkin. Esimerkiksi päiväkoti-ikäisten muskari lienee yksi suosituimmista väylistä.\n– Muskarissa musiikkia opetellaan monipuolisesti opettajan johdolla. On rytmiikkaa, laulamista, liikehdintää ja kaikenlaisia laululeikkejä, hän kuvailee.\nInnostus musiikkiin voi puhjeta lapsuudessa myös vanhempien avustuksella. Eskelinen sanoo huomanneensa omassa soitonopettajan työssään, että osalla oppilaista kiinnostus soittamiseen on peruja vanhempien musiikkiharrastuksista. Toisilla taas halu soittamiseen syntyy esimerkiksi konsertissa.\n– Eräs huiluoppilaistani päätyi opetukseeni siten, että hän oli nähnyt opistomme esityksen päiväkodissa, jossa olimme esittelemässä toimintaamme. Hän kerto minulle, että huilun ääni oli ollut niin kiva, että oli halunnut opetella sen soittoa itsekin, Eskelinen kertoo.\nMerja Eskelisen mukaan parin vuoden takainen musiikkiopistojen yhdistyminen toi mittavan lisäparannuksen etenkin orkesteritoimintaan. – Nyt oppilaat voivat löytää paremmin oman tasoisensa orkesterin, koska tarjontaa on enemmän, hän perustelee.\nPisin mahdollinen aika musiikkiopistossa on perustasolla kahdeksasta yhdeksään vuotta, jonka jälkeen alkavat nelisen vuotta kestävät opistotason opiskelut.\nEskelisen mukaan opiskelu musiikkiopistossa on pitkäjänteistä ja tavoitteellista, mikä antaa hyvät lähtökohdat musiikin jatko-opiskeluun tai jopa ammattiin.\nUseimmat oppilaat etenevät perustason loppuun asti, mikä kertoo oppilaiden hyvästä motivaatiosta musiikkiharrastusta kohtaan.\nOpistotasolle edetessä taas iso osa oppilaista karsiutuu pois opiskelun vaativuuden vuoksi.\n– Opistotaso vaatii erityistä sitoutumista, sillä silloin alkavat myös uudet opinnot musiikin perusteien parissa. Tämä on esimerkiksi monelle lukiolaiselle kynnyskysymys, sillä heidän aikansa ei välttämättä riitä lukion ohella muuhun opiskeluun, Eskelinen kertoo.\nOpinnoissa pitkälle etenemisen sijaan opettajalle tärkeintä on kuitenkin kasvutarina, jonka hän näkee vuosien aikana oppilaissaan.\n– Parhaana asiana pidän kuitenkin sitä henkistä pääomaa, jonka musiikin opiskelusta saa. Puhumattakaan siitä, millainen opettaja-oppilassuhde voi vuosien saatossa syntyä. Nuorimmat oppilaani uskovat vielä joulupukkiin ja vanhimmat ovat jo abiturientteja. Voi olla, että joidenkin oppilaiden kanssa yhteistä taivalta on takana jo kymmenen vuotta, mihin mahtuu tietysti oppilaan koko kasvun kaari. Se on minusta ihan mahtavaa, Eskelinen summaa.\nLue lisää aiheesta: Länsi-Pirkanmaan Musiikkiopisto Merja Eskelinen Pirkanmaan musiikkiopisto


Tämä kori on valmistunut jo melkein vuosi sitten, mutta postaaminen tänne on vain jäänyt. Olin viime keväänä Jyväskylän Taitokeskuksella Kiertotalouskurssilla. Siellä kokeilimme paperin laminointia. Siinä paperisuikaleita liisteiröidään päällekkäin jonkun muotin päälle. Itse kaipasin kotiin keskenräisille käsitöille koria. Päätin tehdä sellaisen.\nTein korin Ikean muovisen roskakorin päälle. Ensin päällystin roskakorin kelmulla. Sen päälle ensimmäinen kerros paperisuikaleita pelkästään veteen kastettuina. Seuraavien kerroksien paperisuikaleet laitettiin aina eri suuntaan kuin edellinen kerros ja suikaleet uitettiin liisterissä. Ylimääräiset liisterit vedeltiin väleissä sormilla tai käytöstä poistetulla pankkikortilla. Tärkeää on, ettei liisteriä jää liikaa paperisuikaleiden kerrosten väliin.\nViimeisen, ulommaiseksi jäävän kerroksen tein nuottipaperista. Leikkasin mattopuukolla aukot nahkakahvoille. Tämän jälkeen maalasin korin sisäpinnan mustalla akryylimaalilla.\nViimeiseksi kiinnitin nahkaremmit paikoilleen. Korissa on jouluhuivi, jota olen hartaasti neulonut jo yli vuoden. Pian pääsette kyllä lukemaan postauksen valmistuneesta huivista. Tämä kori on joka päiväisessä käytössä, kuljettamassa ja säilyttämässä käsityötavaroita ja keskeneräisiä käsitöitä.\naskartelu kierrätys kierrätysaskartelu lankakori\nTunnisteet: askartelu kierrätys kierrätysaskartelu lankakori


Ylellinen huvila yksityisellä uima-altaalla suurella aidatulla puutarhalla 10 minuuttia monille rannoille. - Lourinha\nMajoitustilan nro 8034534\nYlellinen huvila yksityisellä uima-altaalla suurella aidatulla puutarhalla 10 minuuttia monille rannoille.\nLourinha, Lissabonin alue, Portugali\nHuvila Reguengo Pequenossa, Nr. Obidos, Hopearannikko, Portugali - Rauhallinen sijainti, lähellä monia rantoja\nMajoitusta koskevat huomautukset: Aseta rauhallisessa valkoisessa pesussa Reguengo Pequeno, täydellinen nauttia aidosta Portugalista. Puutarha on mukana muuria ja suuret portit. Sinulla on täydellinen yksityisyys avoimella maaseudulla taakse ja toisella puolella Casa Rosa ja pari huviloita edessä antaa sinulle molempien maailmojen parhaat puolet, yksityisyyttä, mutta ei täysin eristäytynyt. On suuri terassi edessä, paras varhaiseen aurinkoa, patio ja ulkokeittiö altaan, jossa on suuri kivi pöytä ja penkit alle pergola ruokailu ulkona. Sinulla on myös veranta takana talon johtava lounge, täydellinen myöhään iltapäivällä ja alkuillasta aurinko. Kaikki alueet ovat kalustettuja, joten jos haluat nauttia lasillinen paikallista viiniä ystävien tai perheen kanssa tai vain rentoutua kirjan monia piilopaikkoja. Villa on kaasu keskuslämmitys ja takka joten myös täydellinen talvi tauko. Ulkopuolella: Välimeren puutarha appelsiini, sitruuna, oliivi, lahti ja pippuri puita näkymät maaseudulle. Ulkouima-keittiö, jossa on sisäänrakennettu grilli ja leivinuuni, sekä monia verandereitä, jotka takaavat rentouttavan kirjan, nauttia päivällisestä ennen ruokailua, aterioida tai vain nauttia hiljaisesta auringonpaisteesta milloin tahansa päivällä. Puutarha on maisemoitu valtava paikallisten kiviä ja valikoima ihania pensaita ja kasveja. useita lawned alueilla. Monet alueet löytää vähän varjoa niille, jotka haluavat vetäytyä kuumasta auringonpaisteesta. Kolme patio / terassi alue on kaikki varustettu istuimet, iso kivi ruokapöytä ja istumapaikat kuusi. kuusi aurinkotuoleja uima-altaalla. Puutarha on ihanteellinen myös lapsille, jotka ihastuvat kiivetä yli valtavia kiviä eniten yli 15 jalka laaja ja runsaasti piilopaikkoja. He rakastavat kallioalueita vieläkin enemmän, kun he tietävät, että takana oleva maa on eko-bändiä johtuen löytyneistä dhinosauroista ja siellä on Lhorinhan museo oppia lisää. ulkona käytettävät pelit. Kodinhoitohuone: Pesukone. Puhdistus / pyyhkeet / liinavaatteet / siivouspalvelu: Pyyhkeet, pyyhkeet Villa käyttöön, ei pool / beach. Ranta pyyhkeet, veloitamme 5 € per pyyhe kattamaan pesula kustannukset. Siivous sisältyy jokaisen koko viikon varauksista 2 viikkoa tai enemmän, kun liinavaatteet ja vuodevaatteet vaihdetaan ja Villa puhdistaa. Muut: Yläkerrassa on mezzanine tasolla pelihuone / den. Varustettu biljardipöytä, iso sohva ja tuolit, DVD-soitin, pelikonsoli ja pelejä. Tarjolla on myös valikoima lautapelejä, dvd- ja konsolipelejä, jotka valitsevat useimmille ikäryhmille 1 -80 vuotta\nVoit valita viidestä rannasta 15 minuutin ajomatkan päässä huvilasta. Kaikki ovat ihania hiekkarantoja. Areia Branca on alle 15 minuutin ajomatkan päässä. Consolacao on 15 minuutin ajomatkan päässä, muutaman minuutin kävelymatkan päässä rannalta on pasteleria (leipomo / kahvila suosikkini), kaikki on tuoretta leivottu lähellä olevassa leipomossa ja toimitettu aikaisin aamulla ja myöhemmin iltapäivällä. Leipä ja kakut ovat molemmat ihania. Baleal on 15 minuuttia ja yksi suosikkirannoistani, kiireinen surffaajien kanssa, muutama kahvila rannalla, jossa voit juoda tai välipaloja. Voit myös kävellä rannan yli pienelle Balealin saarelle, jossa taas on kahvila ja upeat näkymät meren ympäröimänä. Noin 30 minuutin ajomatka on Foz do Areal ja Lagoon. Tämä on pakollista, vain upea. Monia vesiurheilulajeja on saatavana myös laguunilla.\nLissabonista on 45 minuutin ajomatka. Matka on yksinkertainen A8-moottoritiellä. Annan yksityiskohtaiset ohjeet Lissabonista Casa Rosaan varauspaketin kanssa. Kaikki tärkeimmät autovuokraamot sijaitsevat lentokentällä. Voin auttaa autovuokrausta koskevissa tiedoissa, jos haluat lähettää minulle sähköpostia. Lentoyhtiöt, joilla on suorat lennot: Lontoosta: BA, TAP & Easy jet. Alkaen: Dublin: Air Lingus.\nCasa Rosa sijaitsee pienessä kylässä. 5 minuutin ajomatkan päässä sinulla on suurempi kylä, Ruegengo Grande, jossa on kemistit, pasteleria (kahvi- / kakkukauppa), lihakauppiaat ja pienet päivittäiset markkinat aamulla, joissa myydään hedelmiä ja vihanneksia, ja myös kalakauppias, joka puhdistaa ja valmistaa kalat tuoreena Penichen paikallisesta kalastuskaupungista sinä aamuna. Siellä on myös kaksi kauppaa, joista voit ostaa eniten päivittäistavaroita ja tuoretta leipää. 15 minuutin ajomatka seuraaviin kaupunkeihin: Bombarral, Obidos, Lourinha, Peniche ja päiväretket Belengan saarelle. 30 minuuttia Caldas da Rainhan kauppakaupunkiin. Tämä on suurin kaupunki, jossa on monia kauppoja, kaikki pankit ja päivittäiset markkinat aukiolla. Se on alle tunnin matkan päässä Lissabonista ja seuraavat ovat kaikki tarpeeksi lähellä päiväretkiä. Sintra, Estoril, Coimbra. Sinulla on myös Fatima Pyhä pyhäkkö noin tunnin ajomatkan päässä pohjoiseen.\nVaikka Casa Rosa sijaitsee rauhallisessa kylässä keskellä kaunista maaseutua, et ole eristyksissä ja pääset helposti moniin kaupunkeihin 15 minuutin ajomatkan päässä. Bomborralilla on useita supermarketteja ja monia pankkeja. Se on myös hyvä syödä ulkona useiden ravintoloiden kanssa, joista yksi on suosikkini Piri Piri. Bombarralilla on myös kaksi viinitarhaa, jotka tarjoavat retkiä ja viininmaistajaisia. Se on kuuluisa viinifestivaaleista joka vuosi heinäkuussa. Lourinha on toinen lähin suuri kaupunki, joka on kuuluisa Lourinha-museostaan, joka on kuuluisa dinosaurusmuseostaan, ja myös kylä, jossa huvila on, kuuluisa dinosaurusluiden ja fossiilien löytämisestä. Keskiaikainen aidattu kaupunki Obidos on jälleen 15 minuutin ajomatkan päässä. Tämä on vierailun välttämätöntä kapeilla mukulakivikatuineen, jotka on vuorattu valkoisilla pestyillä taloilla, jotka on verhottu bougainvillealla, ja takaperunat. Siellä on monia ravintoloita ja pieniä baareja, upea varhainen ilta, kun paikka herää kesällä. Kaupat ovat paikallisia käsitöitä ja lahjoja. Peniche, se on hyvin vanhan tyylin kalastuskaupunki. Joka ilta kalastusveneet poistuvat satamasta ja palaavat satamaan varhain aamulla saaliillaan meribammasta, pohjasta, ruijanpallasta ja tietenkin sardineista. Saaliit ovat myynnissä sinä päivänä suurilla katettuilla markkinoilla kaupungin keskustassa ja monissa kalaravintoloissa ympäri kaupunkia. Voit varata kalastusretkiä ja päiväretkiä Berlengan saarille satamassa. 30 minuutin ajomatkan päässä huvilasta on markkinoiden kaupunki Caldas da Rainha, ja myös Foz do Arelho kauniilla rannalla ja laguunilla. Casa Rosa on erinomaisella paikalla tutustua kaikkeen, mitä tällä alueella on tarjota.\nVoit nauttia kaikista vesiurheilulajeista lähellä Branca, Peniche, Baleal ja Foz-laguunissa käytettävissä olevilla kouluilla. Sinulla on myös kaksi suurta kartingrataa 15 minuutin ajomatkan päässä, monia ensiluokkaisia golfkenttiä on saatavana paikallisesti ja siellä on toimintaa keskus, joka tarjoaa mikroliittimatkoja laguunin yli, ratsastusta kokeneemmalle ratsastajalle ja pyörävuokrausta. Jos haluat aktiivisen loman, rentouttavan tauon tai kulttuurikokemuksen, tämä on täydellinen tukikohta upeaan lomaan. Tietotiedosto, joka sisältää yksityiskohdat paikallisista aktiviteetteista, rannoista, ruokailupaikoista ja muusta tiedosta, on saatavana huvilasta.


Suomessa tupakointi EU:n toiseksi vähäisintä – näin muissa EU-maissa röyhytellään - MTVuutiset.fi\nSuomessa tupakointi EU:n toiseksi vähäisintä – näin muissa EU-maissa röyhytellään\nJulkaistu 03.06.2015 14:51\nTupakointi on vähentynyt EU-alueella 6 prosenttiyksikköä vuodesta 2006. Tupakointi on yleisintä Etelä-Euroopassa, kun taas tupakoinnin lopettaneita on eniten pohjoisessa.\nEurobarometrin mukaan tupakointi on EU:n suurin vältettävissä oleva terveysriski. Se aiheuttaa 700 000 kuolemaa joka vuoksi.\nNoin puolet tupakoitsijoista kuolee ennenaikaisesti, menettäen keskimäärin 14 elinvuotta.\nEniten tupakoidaan Kreikassa ja Bulgariassa, vähiten Ruotsissa ja Suomessa.\nTuoreen Eurobarometri-tutkimuksen mukaan EU-maiden tupakointi on vähentynyt lähes kaikissa EU-maissa.\nSuurinta väheneminen oli Virossa ja Isossa-Britanniassa, joissa tupakointi on vähentynyt 11 prosenttia vuodesta 2006. Italiassa tupakointi väheni 10 prosenttia. Suomessa tupakoitsijoiden määrä on laskenut seitsemän prosenttia.\n– Suomessa tupakoitsijoiden määrän lasku on ollut tasaista koko 2000-luvun, kertoo ylilääkäri Antero Heloma Terveyden ja hyvinvoinninlaitokselta.\nSloveniassa tupakointi lisääntyi seitsemän prosenttia ja Portugalissa prosentin vuodesta 2006.\nMaku tupakan tärkein valintakriteeri\nTupakoitsijoille maku on tärkein tekijä savukkeiden valinnassa. Tupakoitsijoista 87 prosenttia pitää makua tärkeänä tai erittäin tärkeänä, kun hinnan suhteen osuus on 69 prosenttia.\nTuotemerkkiä piti tärkeänä tai erittäin tärkeänä valintakriteerinä 66 prosenttia tupakoitsijoista.\n– On suuri joukko tupakoitsijoita, jotka eivät vaihda suosikkimerkkiään halpasavukkeisiin hintojen noustessakaan. Tupakoitsijoiden merkkiuskollisuus on tutkitusti hyvin korkea, Heloma kertoo.\nKeskimäärin säännöllinen tupakointi aloitetaan 17,6-vuotiaana. Suomessa säännöllinen tupakointi aloitetaan kuitenkin jo aiemmin, 17,1-vuotiaana. Satunnaisen tupakointi alkaa Suomessa THL:n mukaan 13–15-vuotiaana.\nTutkimuksen mukaan 59 prosenttia tupakoitsijoista on yrittänyt lopettaa tupakoinnin ja 19 prosenttia heistä on yrittänyt viimeisen vuoden aikana. EU:n kansalaisista 20 prosenttia on lopettanut tupakoinnin.\nMarkkinointikeinot vaikuttavat vähiten suomalaisiin\nEurooppalaisista 44 prosentin mielestä savukepaketeissa olevat tiedot esimerkiksi nikotiinimäärästä ja makuaineista sekä pakkauksen tunnukset ja värit ovat merkki tuotteen pienemmästä haitallisuudesta.\nEU-maista suomalaiskuluttajat uskoivat vähiten pakkausmerkintöjen kertovan pienemmistä haitoista.\nTutkimus suosittelee tällaisten markkinointikeinojen sekä makuaineiden kieltoa, jotta näkemykset pienemmästä haitasta vähenisivät.


OTA YHTEYTTÄ - Suomen Myymäläkaluste\nEtsitään juuri sinulle sopivat kylmälaitteet ja myymäläkalusteratkaisut\nPalvelemme kaikissa kylmäkalusteratkaisuissa\nPalvelemme asiakkaitamme laajalla kylmälaitevalikoimalla. Varastoimme yli 50 ketjujen suosimaa kylmälaitemallia, joille toimitusaika on vain 2 työpäivää. Päivitämme valikoimaamme asiakkaiden tarpeita kuunnellen ja etsimme pitkäikäiset ja energiatehokkaat kylmäkalusteratkaisut moneen käyttötarkoitukseen.\nKylmäkalusteratkaisut ammattitaidolla myymälöihin – ravintoloihin ja konditorioihin.\nLataa tuote-esite tai kokoa esite omista valinnoistasi\nTutustu valikoimaan Koko valikoima (PDF)\nKerro, kuinka voimme palvella sinua\nJätä viesti ja asiantuntijamme ottavat sinuun yhteyttä.\nENERGINEN TIIMI PALVELUKSESSASI\nPT-kaupan asiantuntija, jolla kokemusta myös ravintola- ja suurkeittiömaailmasta. Vastaa yrityksemme myynnistä ja sen kehittämisestä osallistuen myös projektisuunnitteluun. Yritysjohdon tukipilari.\nKylmälaitevalikoimamme asiantuntija. Palvelee asiakaslähtöisesti ja löytää asiakkaalle sopivat kylmälaitemallit. Vastuulla tuotantomme sujuvuus.\nOmakoneellisten kylmälaitteiden jäätävän monipuolinen osaaja. Valikoimamme kylmälaitteiden varaosien ja huoltotoimien palveleva ammattilainen. Noutolokerikkojen kylmätekninen tukihenkilö.\nErityisvastuualueena yrityksemme logistiikkaan liittyvät asiat, niin saapuvan kuin lähtevänkin tavaran osalta. Pitää varastomme tuotteet saldotietoineen siistissä järjestyksessä iloisella asenteella.\nAsiakaspalvelu ja back office -toiminnot\nToimeen tarttuva toimistotyön moniosaaja, jolla on sormensa niin myynnin, markkinoinnin kuin taloushallinnonkin tehtävissä. Selvittää vastaukset asiakkaiden kysymyksiin ja avustaa yritysjohtoa.\nTyöpöydällä monipuoliset viestinnän ja markkinoinnin tehtävät. Huolehtii yrityksen markkinointiviestinnän toteuttamisesta ja kehittämisestä yhdessä yritysjohdon kanssa sekä avustaa toimiston juoksevissa asioissa.


Alma's Escapades: hihihih\nTulihan se suudelma sieltä! Ja kyllä tämä etelä-Amerikan ihme olisi nyt repimässä kaulan mitalla itseään muiden edelle. En koskaan keksinyt mitään järkevää vastausta sille tiistai-tällien kaljupäälle, ja nyt tuntuu jo niin hölmöltä vastata mitään, kun aikaa on kulunut yli vuorokausi. Kökötettiin Latinon kanssa, hän saa olla Herra E, katsomassa leffaaa. Sitten se nappasi minua sormesta kiinni, ja alkoi silitellä kättäni, siitä sitten päät yhteen, ja olkapäihin nojailua. Sitten leffa loppui, ja tuli aika lähteä kotiin. Saattamaan se tuli, tottakai, ja vähän hississä halailtiin. Siinä sitten taksia odottaessa, halattiin, ja katseet kohtasivat, ja sitten huulet yhtyivät. Ihan kohtalainen suutelija, molempia kyllä jännitti, mutta läpi paistoi potentiaali. Se on ihan uskomattoman ihana tyyppi, ja haluan nähdä sitä lisää, ja lisää. Ja olen ihan sekaisin, että miten ensisuudelman jälkeen treffit muuttuu, ja koska ollaan sitten kimpassa niinkuin oikeesti, koska puhutaan tunteista, jajaja...Kehtaanko pyytää sen seuraaville treffeille mun luokse vai käydäänkö vielä jossain ulkona touhuamassa jotain epämääräistä. Pitäisi varmaan keksiä joka kiinnostava, ja erilainen treffipaikka. Tässä on kohta kaikkea jännää, a varmasti molempia kiinnostavaa kulttuuri iltamaa tiedossa, joten pitää huomenna katsoa ne läpi, ja ehdottaa sitten. Ai kamala :)\nJa mistä vetoa, että F tulee avautumaan noin viikon sisään tunteistaan, ellen itse kysy ensin, ja toivottvasti saan negatiivisen vastauksen. Nin mun tuuria olisi...\nLähettänyt Alma klo torstaina, syyskuuta 16, 2010\nAnonyymi 16. syyskuuta 2010 klo 14.45\nMun elämää 10 vuotta sitten.:) Tosi silloin nettitreffit olivat vielä alkutekijöissään ja treffikumppanit pääsääntöisesti aika onnettomia ilmestyksiä. Sokkotreffeillä tuli kyllä käytyä sitten senkin edestä.\nIhana lukea näitä sinun päivityksiäsi. Tulee nykyisen kotiäidinkin elämään vähän jännitystä. :DD Ja samalla ihania muistoja menneisyydestä.<3\nAlma 16. syyskuuta 2010 klo 15.33\nKiitos kommentista! On kivan piristävää saada niitä :) Nuo tapaamani neljä (?)netissä tavattua miestä ovat kaikki olleet tosiaan yllättävän laadukkaita, kun miettii, että millaisia tyyppejä vapaalla jalalla liikkuukaan..Kaikissahan on tietty omat outoutensa, kuten esim se ihka ensimmäinen nettideitti, joka katosi kuin pieru saharaan, vaikka hän oli innokkaana sopimassa tapaamista minun kanssani, että mikähän silläkin päässä viirasi...:D\nIhanaa kuulla, että jonkun päivä piristyy näitä lukiessa:) Kiitos, toivon myös että se sielunkumppani täältä löytyisi, koska olen tullut siihen tulokseen tämän elämänvaiheen aikana, että Suomi-miehet ei enää oikein nappaa.. Sellainen kuitenkin vie jalat alta, nyt kun kirjoitin tämän julkisesti. haha\nAnonyymi 17. syyskuuta 2010 klo 2.03\nPakko itsekin kommentoida sen verran, että oon ihan koukussa sun blogiin kun sattumalta tän löysin. :) Ihanaa kun sulta tulee niin usein päivityksiä, harva viitsii!\nAlma 17. syyskuuta 2010 klo 12.09\nKiitos :) Yritän pitää reippaan päivitystahdin yllä jatkossakin,jos live-elämän seikkailut jatkuvat samoissa mitoissa. Sanaa blogista saa levittää :)


Erkin blogi: PE 11.02.2011\nLämpötila aamulla – 23 C. Pilvistä, ajoittaista lumisadetta. Tuuli 1 m /s. Lämpötila päivällä - 18 C. Aurinko nousee: 08.35, aurinko laskee: 16.43. Päivän pituus: 8 h 08 min. Lumen syvyys 48 cm.\nHeräsin tänään jo neljän aikaan aamulla. Eilinen energiatilaisuus muhi aivoissani koko yön. Eilinen tilaisuus vahvisti käsityksiäni tulevaisuuden energia-asioista. Tulevaisuudessa tulemme hyödyntämään omat jätteet niin, että jätteet muutetaan energiaksi, jolla lämmitetään asunto ja katetaan jokapäiväinen sähkönkulutus sekä ladataan sähköauton akut. Paskat ja jätteet hyödynnetään itse paikallisesti. Siitä tulee niin tärkeä asia, että kun meillä käy vieraita, niin tulemme kohteliaasti muistuttamaan vieraitamme: ” Muistakaa ennen lähtöänne käydä vessassa!”\nMaatalousyrittäjistä tulee entistä enemmän energiayrittäjiä ja sähköyhtiöiden monopolit puretaan ja perustetaan sähköosuuskuntia. Kantaverkot otetaan yhteiskunnan haltuun jolloin voidaan taata sähkön siirto ja myyminen pienille sähköosuuskunnille ja maatalousyrittäjille kantaverkon kautta kohtuullista korvausta vastaan.\nTyngän aluekoulun lämmitysjärjestelmästä käytiin kovaa kädenvääntöä vajaa kaksi vuotta sitten. Silloin öljy voitti hakelämmityksen. Itse olin hakelämmityksen kannalla, koska laskelmissa ei oltu huomioitu koko toiminnan yhteiskunnallista vaikutusta esim. työllisyysasioita jne. Nyt tilanne on se, että vajaan kahden vuoden kuluttua päätöksen tekemisestä voidaan todistaa Tyngän aluekoulun lämmitysjärjestelmäpäätös vääräksi. Hakelämmitys olisi tullut huomattavasti edullisemmaksi.\nRaution siirtoviemärisuunnitelmaesitys on nyt valmis. Mielestäni siinä tulee tutkia vielä jätteiden energiaksi muuttamismahdollisuus.\nMielestäni tässä asiassa kaikki palikat eivät loksahda kohdalleen. En nyt kritisoi asiaa vaan asioiden hoitotapaa.\n1. Kauppalehden uutisointi 31.01.2011 yrityksen esisopimuksesta:\n2. Info on Kalajoen valtuustoryhmille 14.02.2011 klo 18.00, jolloin Kalajoen valtuustoryhmille esitetään tietyn suuruista takausta jotta kauppa voidaan tehdä.\n3. Kalajoen kaupunginhallituksen kokous on 14.02.2011 klo 19.00 jolloin Kalajoen kaupunginhallituksella hyväksytetään takausesityksen tekeminen valtuustolle.\n4. Kalajoen kaupunginvaltuusto päättänee antaa takauksen 22.02.2011 klo 18.30 alkavassa kokouksessa.\nOlin tänään Ylivieskan Akustiikassa 112-teempäivän valtakunnallisessa päätapahtumassa. Parasta tapahtumassa oli nuoren laulajatytön Iina Kangasharjun esitys. Muuta ohjelmaa olivat sisäasianministerin Anne Holmlundin puhe ja kunta- ja hallintoministeri Tapani Töllin puhe. Kuka lienee puheet kirjoittanut. Aika matalaa profiilia olivat, jos asian yrittää ilmaista kauniisti. Paneelikeskustelu perusturvallisuudesta, jossa mukana ministerit Tapani Tölli ja Anne Holmlund, pelastusylijohtaja Pentti Partanen Sisäministeriöstä, ylijohtaja Sakari Karjalainen Opetus-kulttuuriministeriöstä, poliisijohtaja Sauli Kuha Poliisihallituksesta ja Hätäkeskuksen johtaja Martti Kunnasvuori. Paneelikeskusteluun oli valmius ottaa vastaan yleisön kysymyksiä, mutta ei minulta. Tilaisuuden juontaja oli riittävän itsekeskeinen ja itseään korostava henkilö, joten hän vei ajan yleisökysymyksiltä.\nOlisin kysynyt Kalajoen poliisipalveluista, sillä nyt Kalajoen painoarvo Himangan kuntaliitoksen jälkeen on kokonaan toinen eli lähes samaa tasoa Ylivieskan kanssa. Lisäksi Kalajoella majoittuu vuosittain satojatuhansia henkilöitä ja päiväkävijöiden määrä on moninkertainen. Olisin vaatinut poliisipalvelujen palauttamista entiselle tasolle sekä ammattitaitoisten rikostutkijoiden lisäämistä Jokilaaksojen poliisiin. Kun en saanut esittää kysymystä tilaisuudessa, niin tilaisuuden jälkeen keskustelin RUK-kaverini eli ministeri Tapani Töllin kanssa asiasta ja hän pyysi kääntymään poliisipäällikkö Petri Oulasmaan puoleen. Näin hän väisti vastuunsa asiassa.\nKatselin tänään yleishyödyllisten yhteisöjen kiinteistöveroja osoitteesta http://www.vero.fi/doc/download.asp?id=7261;172032\nEiköhän Kalajoki ole ilmoittanut omia tietojaan, kun puuttui listasta? Sotkamo ja Kuusamo ovat matkailupitäjiä ja molemmissa yleishyödyllisten yhdistysten kiinteistövero 0%. Ei ollut montaa kuntaa, jossa vero peritään yhtä korkeana kuin Kalajoella. Pelkosenniemi, Savonlinna, Kemi\nja Vaasa ovat ainoita, joissa on 1%:n tuntumassa. Kiinteistöveroon laitettu raha on kuitenkin aina toiminnasta pois.\nIllalla oli kuuntelemassa Kalajoen kaupungintalon valtuustosalissa Sautinkarin masterplanin ja Kalajoen matkailun ideasuunnitelmien esittelytilaisuuden. Arkkitehtitoimisto Pöyry Finland Oy esitteli suunnitelmat. Ei voinut välttyä vaikutelmalta, että ohjausryhmä oli käyttänyt vain yhtä ääntä ja tämä ääni puhui konsultin suulla. Huomasin, että Sautinkarin masterplanin esittämisen jälkeen himankalaisilta meinasi happi loppua. Heitä oli paikalla kahdeksan, ja vanhoja kalajokisia oli neljä, joista olin ainut valtuutettu. Himankalaiset kokivat suunnitelman pöyrystyttäväksi ja hikeä pintaa lisäsi se, että esittelijä mainitsi, että Sautinkari on esitetty kokonaan kaavoitettavaksi rikkaille asuntoalueeksi ja tämä on tehty rangaistuksena himankalaisten huonolle yhtiöiden hoidolle, josta on aiheutunut Kalajoen kaupungille suuria kuluja. Epäilen, että tästä syntyy aikamoinen sota, kun himanakalaisilta viedään heidän virkitysalueensa.\nKeskuskarin alueesta tulee uusi Hiekkasärkkien keskus, jossa on runsaasti rakennusoikeutta. Uusi koulu rakennetaan Hiihtomajan vieraan. Toinen golf-kenttä rakennetaan Sun Arenan läheisyyteen ja aivan Sun Arenan viereen tulee 10-kerroksinen hotelli. Tässä vain muutama maininta näistä henkeäsalpaavan vaatimattomista ideoista.\nYle hankki Wikileaksilta satoja diplomaattisähkeitä. Aineistoon voi tutustua sivulla yle.fi/uutiset/teemat/wikileaks\nEgyptin presidentti Hosni Mubarak eroaa. Asiasta kertoi varapresidentti Omar Suleiman televisiopuheessa. Sadat tuhannet egyptiläiset juhlivat mielenosoitusten päänäyttämöllä Tahrir-aukiolla Kairossa. Eroilmoitus onnistui yllättämään egyptiläiset.\nAinakin tuhat Nokian työntekijää poistui työpaikaltaan perjantaina sen jälkeen, kun yhtiön johto oli ilmoittanut muutoksista ja työpaikkojen karsimisesta. Henkilöstö on huolissaan etenkin siitä, miten Symbian-järjestelmän kanssa työskentelevien käy. Yksistään Oulussa useat sadat nokialaiset uhkaavat menettää työnsä, mikäli heille ei löydy korvaavia pestejä yhtiön sisältä.\nNAISTEN 7,5 KM, FORT KENT\n1. Andrea Henkel GER 23.20,0 0\n2. Miriam Gössner GER + 10,9 2\n3. Magdalena Neuner GER + 15,8 2\n4. Tora Berger NOR + 18,8 1\n5. Teja Gregorin SLO + 25,0 1\n6. Daria Domratsheva BLR + 55,0 3\n7. Marie Dorin FRA + 57,3 1\n8. Kaisa Mäkäräinen FIN +1.03,2 3\n22. Helena Ekholm SWE +1.46,3 3\n52. Mari Laukkanen FIN +3.45,2 4\nMäkäräinen palasi cupin kärkeen\nNRA kansallinen kivääriyhdistys ry http://www.nra.fi/\nMarkus Jansson http://markusjansson.blogspot.com/\nHyvät ystävät ovat kuin lyhdyt tiellä - eivät lyhennä matkaa, mutta tekevät sen valoisammaksi kulkea.\nTuttavat tulevat ja menevät, mutta ystävyys on ikuista.\nRakkaus on ainoa, joka kasvaa, kun sitä tuhlataan.\nKipparikvartetti – Hurmalan häät\nPaino 105,0 kg, verenpaine 169/100, lepopulssi 59.\nPariskunta riiteli. Mies sai vihdoin puheenvuoron:\n- Haluaisin nimittää sinua sanalla, jota en tohdi sanoa, mutta jos olisit Intiassa, sinua voitaisiin hyvinkin pitää pyhänä.\nLiisa oli ylpeä siitä, että hänen isänsä oli varatuomari. Puhelimeen hän vastasi aina:\n- Varatuomari Lahtisen tytär puhelimessa.\nHänen äitinsä kyllästyi tuohon ja kehotti tytärtään:\n- Tästä lähtien vastaat Liisa Lahtinen, eikä varatuomari Lahtisen tytär!\nKerran kaupungilla tuli vastaan eräs vanhempi rouva, joka kysyi:\n- Eikös siinä olekin varatuomari Lahtisen tytär?\n- Niinhän minä luulin, kunnes äitini kielsi sen!\n- Eero, sulje ikkuna. Ulkona on kylmä.\nEero sulkee vastahakoisesti:\n- Luuletko, että ulkona on nyt lämpimämpi?\n- Enollani on suuri maalaistalo, jonne koko suvulla oli tapana kerääntyä liiankin usein. Vähitellen erakkomainen eno sai kuitenkin sukulaisvierailut loppumaan, vaan täytyypä kysyä miten?\n- Konsti on yksinkertainen. Yrität lainata jokaiselta rikkaalta sukulaiselta rahaa ja lainaat jokaiselle köyhälle sukulaiselle rahaa. Sillä tavalla kukaan ei tule uudestaan käymään.\n- Miksi ihmeessä sinä muutat Tampereelta Turkuun?\n- Haluan päästä lähemmäs poikaani.\n- Missä hän asuu?\n- New Yorkissa.\n- Hiuksenne alkavat harmaantua.\n- Yritä leikata nopeammin.\nKetonen & Myllyrinne – Mitä hompit\nLähettänyt Erkki Aho klo 10.58


Valtioneuvoston asetus vuodelta 2005 maksettavien… 319/2005 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2005 › 319/2005\n3) vuodelta 2005 maksettavasta ympäristötuen kansallisesta lisäosasta annettu valtioneuvoston asetus (148/2005), jäljempänä ympäristötuen lisäosa-asetus;\n4) vuodelta 2005 maksettavasta luonnonhaittakorvauksen kansallisesta lisäosasta annettu valtioneuvoston asetus (206/2005), jäljempänä luonnonhaittakorvauksen lisäosa-asetus; sekä\n5) vuodelta 2005 maksettavasta perunantuotannon kansallisesta tuesta annettu valtioneuvoston asetus (13/2005), jäljempänä perunantuotannon kansallinen tukiasetus.\nEtelä-Suomen kansallisen tukiasetuksen 6 §:n 1 momentin 3 kohdassa ja pohjoisen tukiasetuksen 14 §:n 1 momentin 3 kohdassa tarkoitettuna rehualana käytetään valvonnassa todettua rehualaa ilman 2 momentissa säädettyjä vähennyksiä.\nYmpäristötuen kansallinen lisäosa maksetaan ympäristötuen perus- ja lisätoimenpiteiden valvonnassa todetulle kasville ja hyväksytylle pinta-alalle siten kuin siitä on säädetty lisäosa-asetuksen 4 §:n 2 momentissa.\nSen lisäksi, mitä edellä 1 momentissa on säädetty, lisäosaa maksetaan enintään viljelijän vuonna 2005 tukihakemuksessa ilmoittamalle kyseisen kasvin lisäosakelpoiselle pinta-alalle ja enintään viljelijän ilmoittaman kasvin tuen suuruisena kasveille, jotka on määritelty lisäosa-asetuksen 6 §:ssä.\nLuonnonhaittakorvauksen kansallisen lisäosan maksamisen edellytykset tukeen oikeuttavalta peltoalalta on määritelty luonnonhaittakorvauksen lisäosa-asetuksen 6 §:ssä.\nLuonnonhaittakorvauksen kansallinen lisäosa voidaan maksaa enintään luonnonhaittakorvauksen tukikelpoiselle pinta-alalle.\nJos kasvulohkolla ei ole noudatettu pohjoisen tukiasetuksen 11 §:ssä mainittuja suorien tukien täydentäviin ehtoihin liittyviä hyvän maatalouden ja ympäristön vähimmäisvaatimuksia, alennetaan lohkolle maksettavia pohjoisia tukia 20 prosentilla.\nPaikkakunnan tavanomaisen viljelytavan edellytykset on määritelty vuoden 2005 maa- ja puutarhatalouden kansallisten tukien hallinnosta annetun maa- ja metsätalousministeriön asetuksen (149/2005) 10―12 §:ssä ja tämän noudattamatta jättämisestä aiheutuvat tuen alennukset ja epäämiset tukilain 16 §:ssä ja 19 §:ssä.


Nicole Scherzinger: Ero satuttaa! - Viihde - Ilta-Sanomat\nNicole Scherzinger: Ero satuttaa!\nLewis Hamilton ja Nicole Scherzinger (KUVA: © Tim Chong / Reuters)\nJulkaistu: 5.7.2013 9:30\nLaulajatar Nicole Scherzinger avautui ensimmäistä kertaa lopullisesta erostaan formulakuski Lewis Hamiltonin kanssa.\nNicole Scherzingerhttps://www.is.fi/haku/?query=nicole+scherzinger, 35, ja Lewis Hamiltonhttps://www.is.fi/haku/?query=lewis+hamilton, 28, seurustelivat viisi vuotta. Välillä pari oli erossa, mutta palasi aina lopulta yhteen. Tällä kertaa eron on kuitenkin kerrottu olevan lopullinen.\nSyynä eroon on se, ettei kaksikko ehtinyt viettää aikaa yhdessä, koska molemmat ovat niin kiireisiä omien töidensä kanssa.\nX Factor -tuomarina toimiva Scherzinger avautui erosta ensimmäistä kertaa keskiviikkona Cardiffin koelaulujen aikaan. Yksi laulajista esitti tunteellisen, erosta kertovan laulun, jonka Scherzinger paljasti osuneen syvälle hänen tunteisiinsa. Vaikka kaunotar tunsikin liikutusta, nautti hän esityksestä ja antoi sille positiivista palautetta.\n- Se on niin masentava, mutta niin hyvä. Ostaisin albumisi, Scherzinger kehui.\nVaikka Scherzinger onkin surun murtama, pystyi hän koelauluissa pitämään itsensä koossa. Henkilö laulajattaren lähipiiristä onkin kertonut The Sun -lehdelle, että vaikka Scherzingerillä on vaikeaa, on hän päättänyt jatkaa eteenpäin.\nParin ero tuli julkisuuteen aiemmin tällä viikolla, mutta sisäpiirin lähde on kertonut parin eronneen jo noin kuukausi sitten.


Hypon asuntomarkkinoiden tilanne‐analyysi Q2/2014 - Suomen Hypoteekkiyhdistys\nSami Vallinkoski 0\nHypon asuntomarkkinoiden tilanne‐analyysi Q2/2014\nJalat maahan ja jäitä hattuun asuntomarkkinamurroksessa\nHypon analyysi vallitsevasta tilanteesta asuntomarkkinoilla heikkenee hieman ‐190 pisteeseen (‐ 19,0 %), koska positiiviset näkymät antavat odottaa itseään edelleen. Eräät positiiviset merkit tulevasta ovat vielä ”hentoja kuiskauksia” paremmasta. Rakennuslupien määrän kasvu, asuntolainakannan kääntyminen kasvuun, asuntosijoittamisen jäähtyminen ja korkotason pysyminen alhaisena antavat aiheen kysyä olisiko edessä asuntoa omaksi kodiksi ostavien markkinat.\nMarkkinaosapuolet eli asunnonostajat ja ‐myyjät, rahoittajat, rakennuttajat ja rakentajat ovat jatkaneet sopeutumistaan asuntomarkkinoiden murrokseen. Kasvukeskusten ja taantuvien paikkakuntien eriytyminen jatkuu, segregaatio voimistuu pääkaupunkiseudulla ja asuntotuotanto jää jälkeen tavoitteista. Kasvukeskuksissa asuntovelkaannutaan ja taantuvilla paikkakunnilla asuntoköyhdytään. Juopa omistusasumisen ja vuokra‐asumisen välillä syvenee, vaikka sitä pitäisi kuroa umpeen edistämällä eri asumismuotojen tarjontaa. Samoin kasvaa juopa asuntoköyhtymisen ja asuntovaurastumisen välillä.\nSuomen taloudessa riittää edelleen ongelmia. Kansalaisten verotus kiristyy, ostovoima heikkenee, palkankorotukset jäävät alhaisiksi ja irtisanomiset uhkaavat. Maailmantilannetta uhkaava Ukrainan kriisi luo varjoa kansainvälisiin suhteisiin, eurovaalitulokseen sopeutuminen ja eduskuntavaalit hidastuttavat asuntomarkkinoiden kannalta kipeästi tarvittavien päätöksien tekemistä ja toteuttamista.\nMarkkinaepävarmuutta lisää se, että asuntolainan hoitaminen voi muuttua vaikeammaksi yhä useammalle. Irtisanomispaketit ja ansiosidonnainen työttömyysturva ovat antaneet suojaa, mutta laajoista yt‐kierroksista alkaa olla niin paljon aikaa, että välitilan suvantovaihe päättyy. Maksuvaikeuksien kierre voi uhata kykyä hoitaa asuntolainoja säntillisesti, vaikka korkotaso on ennätysalhaisella tasolla. Pakkomyyntien määrä ei ole kuitenkaan lisääntynyt.\nAsuntolainojen marginaalit ovat leventyneet 1,00–2,00 prosenttiin. Lainamarginaalin määräävät kysymykset siitä, kuka, missä ja millainen kohde. Lainanhakijan yksilöllinen maksukyky ja vakuudet sekä paikkakunnan yleiset näkymät ratkaisevat yhä useammassa tapauksessa lainamarginaalin suuruuden ja muut lainaehdot.\nNäissä oloissa nousevat yhä tärkeämmiksi oman hankkeen realistisuus eli oikeankokoinen ja ‐hintainen asunto, omien taustojen vahvistaminen sekä hyvä valmistautuminen lainakeskusteluun pankkien kanssa.\nKorot pysyvät vielä toistaiseksi kaikkien aikojen alhaisimmalla tasolla, mutta alhaiseen korkotasoon ei missään tapauksessa saa tuudittautua. Stressitesti kuuden prosentin korkotasolla ja 20–25 vuoden laina‐ajalla kannattaa tehdä ja testin tulokseen on syytä myös uskoa. Eli jos kuuden prosentin korolla tulisi vaikeuksia selvitä, hanke on omiin resursseihin nähden liian suuri ja/tai kohde liian kallis. Jos taas laskelma näyttää kovin helpolta, niin laina‐aikaa kannattaa lyhentää. Sillä tavoin saa rakennetuksi luontaisen puskurin, ja pahinta mitä voi tapahtua on se, että asunnosta tulee velaton suunniteltua nopeammin.\nOn hyvä huomata, että ASP‐järjestelmä antaa ensiasunnon ostajille automaattisen suojan korkojen nousun varalta. Sen rinnalla oikeus ansiosidonnaiseen työttömyysturvaan työttömyyskassan jäsenenä pidentää kykyä maksaa korkoja. Molemmat ovat tärkeitä, jotta saa jatkaa asumista omassa kodissa myös vaikeuksien pitkittyessä.\nAsuntomarkkinoiden valuvika rasittaa edelleen kaikkia markkinaosapuolia, koska vallalla on krooninen epätasapaino asuntojen kysynnän ja tarjonnan välillä. Valuvikaan on toki herätty, mutta on entistä selvempää, ettei tämän hallituksen aikana saada aikaan päätöksiä, jotka toisivat nopeasti helpotusta tilanteeseen.\nPääkaupunkiseudun ongelmat muuttuvat yhä vaikeammiksi. Uusien pienten asuntojen ja kohtuuhintaisten perheasuntojen tarjonta on niukkaa, ja kysyntäpaine on vanhoissa asunnoissa.\nMuualla Suomessa jatkuu asuntovarallisuuden arvon hidas, mutta tasainen alentuminen. Paikalliskasvukeskukset vähenevät ja taantuvien paikkakuntien määrä kasvaa. Väki pyrkii muuttamaan työn perässä metropolialueelle ja isoihin kasvukeskuksiin, mikä voimistaa kahtiajakautumista. Sanat ”Isojako” ja ”Uusjako” kuvaavat hyvin näitä tämän ajan ilmiöitä.\nMetropolialueen asunnoissa hintahaarukka on hyvin laaja. Jos halutun asunnon hinnasta ei päästä sopuun, on syytä kääntää katseet toisaalle – toiseen asuntoon tai toiselle alueelle. Markkinat ovat päivä päivältä enemmän ostajan puolella.\nIsoista ja kalliista asunnoista Helsingin seudulla ei ole minkäänlaista pulaa. Järkevää on katsella laajasti ympärilleen. Kantakaupungin vetovoima pysyy, mutta rinnalle nousevat hyvämaineiset lähiöt ja radanvarsi. Siellä samalla rahalla on tarjolla enemmän neliöitäkin.\nOma hanke on syytä miettiä kiihkotta ja realistisesti. Varautuminen nykyistä kalliimpiin asumiskustannuksiin ja selvästi korkeampiin korkoihin takaavat tulevaisuutta. Stressitesti kuuden prosentin korkotasolla ja 20–25 vuoden laina‐ajalla on järkevää.\nSuositukset asunnonostajalle ja ‐vaihtajalle\nAsunnonvaihtajan on syytä välttää kahden asunnon loukkua, koska asuntokauppaketjut voivat pitkittyä. Oman asunnon välittäjäksi kannattaa valita sellainen henkilö, jolla on LKV‐tutkinto suoritettuna. Rahoittajalta on puolestaan vaadittava välittäjistä riippumatonta itsenäistä ja perusteltua näkemystä asunnon arvosta myös pitkälle tulevaisuuteen 10–15 vuoden päähän. On tärkeää ymmärtää, että pankeilla ja asunnonostajilla on nyt yhteinen halu pitää sekä luototus‐ että velkaantumisasteet maltillisella tasolla. Asunnon pyyntihinnan asettaminen oikealle tasolle on ratkaisevan tärkeää, jotta päästään kohtuulliseen myyntiaikaan. Ostaja on harvoin valmis maksamaan tunne‐ ja käyttöarvosta, eikä niiden varaan voikaan rakentaa kohteen vakuusarvoa.\nNeuvo 1: Varo kahden asunnon loukkua\nNeuvo 2: Varmista rahoitus ennen kuin sitoudut uuden ostoon\nHypon asuntomarkkina‐analyysin keskeiset muuttujat:\nKorkotaso: sekä kokonaiskorko että marginaalitaso + korko‐odotukset\nMuut tekijät kuten työttömyys, verotus, laina‐ajat, rahoituksen saatavuus, vakuusarvostus, tukijärjestelmät, kuluttajien odotukset/käyttäytyminen ym.\nEuron kriisi ei ole väistynyt, mutta pohjakosketus tuntuu olevan takana – huomio on myös keskieurooppalaisissa puheenvuoroissa siirtynyt Etelä‐Euroopasta kestävyysvajeen ja kilpailukykyongelmien kanssa kamppailevaan Suomeen. Hallituksen ministerien ja puoluejohtajien vaihtoviikot asettavat uusia haasteita poliittiselle päätöksenteolle. Ukrainan kriisi varjostaa edelleen kansainvälisiä suhteita. Eurovaalit vasta takana, kun Suomessa valmistaudutaan jo kovalla vauhdilla eduskuntavaaleihin. Talous‐ ja valtapoliittinen epävarmuus jatkuu.\nEpävarmuuden oloissa kaikenlaisten asuntojen tuotanto on jäänyt jälkeen tavoitetasoista ja uusien myymättömien asuntojen määrä on selvästi kasvanut pk‐seudulla – perusongelma on uusien asuntojen liian korkea hintataso suhteessa asunnonostajien ostokykyyn ja –haluun.\nAsunnon myyntiä ja ostoa sekä luottopäätöksiä harkitaan todella tarkkaan – asuntokaupan ketjut ovat jumiutuneet kahden asunnon loukon pelossa jo yli maakuntarajojen – vaikeinta on myydä vanha ja huonokuntoinen omakotitalo taantuvalta paikkakunnalta ja löytää omaan maksukykyyn nähden sopivan hintainen uusi kerros‐ tai rivitaloasunto kasvukeskuksesta.\nAsuntomarkkinat ovat jäähtyneet toistaiseksi, eikä välittömiä korjaustoimia ole toistaiseksi näköpiirissä – tarvittavien päätösten pitkittyessä ongelmat mutkistuvat ja näkymät vakiintuvat negatiivisiksi – ainoita valopilkkuja ovat pk‐seudun kerrostaloasuntoja koskevien rakennuslupien kasvupyrähdys ja asuntolainakannan kääntyminen uudelleen kasvuun, mutta nämäkin ovat ehkä vasta ”hentoja kuiskauksia” paremmasta.\nTarvitaan velattoman likvidin, hyväkuntoisen asuntovarallisuuden kasvattamista eli asuntolainojen ja muiden asuntovakuudellisten lainojen lyhentämistä, kysyntää vastaavaa uusasuntotuotantoa ja korjausrakentamista ensisijaisesti pk‐seudulle, Tampereelle, Turkuun, Kuopioon ja Ouluun. Tarjonnan lisäys on kohdennettava sinne, missä voidaan suurella varmuudella olettaa olevan monipuoliset ja toimivat asuntomarkkinat myös 10–15 vuoden aikajänteellä\nVaikutus markkinoihin ‐5 (edellisellä neljänneksellä Q1/2014 vaikutus oli ‐4)\nKorkoelvytys jatkuu, mutta sen teho kyseenalainen: 12 kk euribor 0,5% ja 6 kk 0,3%. Primekorot ovat näihin nähden edelleen “katossa”. Se osoittaa varsin selvästi, että ne ovat ongelmallisia asuntolainojen viitekorkona.\nFinanssialan lisäsääntely halutaan voimaan osin jopa täysimääräisesti ja ilman siirtymäaikoja. Se lisää paineita nostaa kaikkien luottojen marginaaleja ja muita lainaamiseen liittyviä maksuja selvästi. Epävarmuutta lisäävät keskustelut muutoksista talletussuojaan, pankkiveroon sekä valvontamaksuihin.\nOn muistettava, että tavalla taikka toisella hyvää tarkoittava ”veronmaksajan suojelu” valuu aina pankkiasiakkaan maksamiin hintoihin – sama koskettaa myös sijoittajavastuuta. Lisääntynyt sijoittajavastuu nostaa sijoittajan tuottovaatimuksia, jolloin pankkien varainhankintakustannukset nousevat ja se näkyy luottojen hinnoittelussa.\nAsuntolainojen marginaalit nyt 1,00–2,00 prosenttia, mutta sääntelyn voimaantulon ja kannattavuusvaatimuksen kasvun mukana hintahaarukasta on tullut pysyvästi erilainen eri lainanhakijoille eri paikkakunnilla. Edessä on tilanne, jossa maksukykyinen asiakas saa erittäin hyvillä vakuuksilla lainaa jopa alle 1 prosentin marginaalilla, ja heikomman maksukyvyn omaava asiakas epälikvideillä vakuuksilla joutuu maksamaan lainastaan jopa yli 2 prosentin marginaalia, jos ylipäätänsä saa lainaa.\nKun suurin osa marginaalista menee varainhankinnan ja sääntelyvaatimusten katteeksi, pysyy lainaaminen itsessään heikosti kannattavana liiketoimintana – varsinkin alhaisten markkinakorkojen aikana. Osa pankeista voi miettiä asuntolainaamisen merkittävää supistamista tai ryhtyy lainaamistoiminnan merkittäviin tervehdyttämistoimiin.\nMarginaalien nousun lisäksi sääntely kasvattaa omarahoitusosuusvaateita ja lyhentää laina‐aikoja. Se kaventaa asunnonostajien ostokykyä – erityisesti ensi kertaa omistusasuntomarkkinoille tulevilla asiakkailla.\nAsuntolainaamisen reaalihinta on kuitenkin edelleen Euroopan edullisimmalla tasolla – erityisesti pk‐seudulla – mutta suunta on vahvasti eriytyvä ja ehdot kiristyvät varsinkin kasvukeskusten ulkopuolella. Pankkitoiminta kaupungistuu ja sen myötä totutut pankkitoiminnan rakenteet natisevat.\nVaikutus markkinoihin +7,0 (Q1/2014 +6,5)\nKasvukeskuksissa ja niiden liepeillä asuntoaloitukset ovat jääneet jälkeen tavoitetasoista heikkojen talousnäkymien vuoksi. Erityisesti pienten, uusien asuntojen hintataso pysyy korkeana, koska markkinamekanismi ohjaa kysynnän niihin – ”Tukholman tauti” uhkaa Helsingin metropolialuetta ja ”Helsinki‐syndrooma” muita kasvukeskuksia.\nAsuntoaloitukset kääntyvät kasvuun kunhan uusien asuntojen varastot supistuvat ja talousnäkymät paranevat – pk‐seudun kerrostaloasuntojen rakennuslupamäärien pyrähdys on vasta ”hento kuiskaus” paremmasta.\nPuute kasvukeskusten kohtuuhintaisista uusista perhe‐asunnoista ja pienistä asunnoista kärjistyy entisestään – vanhat kolmiot ja neliöt ovat alkaneet kiinnostamaan, myös rivitaloasuntojen suhteen on pientä ”pöhinää” aistittavissa.\nAsuntorahastojen toiminta on vaikuttanut ja vaikuttaa myös jatkossa uudistuotannossa eli pitää osaltaan hieman rakentamista käynnissä. Se antaa puolestaan tilaa muille toimijoille vanhojen asuntojen kaupassa – tämä on hyvä asia muun muassa ensiasunnon ostajien ja pienempää asuntoa etsivien senioreiden kannalta. Samaan suuntaan vaikuttaa muiden asuntosijoittajatahojen aktiivisuuden jäähtyminen.\nKasvukeskuksissa vanhojen asuntojen hinnat – asuntotyypistä ja asuinalueesta riippuen ‐ pysyvät korkealla uusien asuntojen kroonisen alitarjonnan vuoksi. Asuntoyhtiöissä jo tehtyjen remonttien rahoitusratkaisujen tarkat ehdot ja jäljellä olevan korjausvelan ottaminen huomioon ovat erittäin tärkeä asia.\nKuluttajan asunnonostokyvyn ja ‐halun heikentyessä luottamus tulevaan on edelleen epävarmalla pohjalla ja näkymät ovat vakiintuneet mollivoittoisiksi – tämä voi olla edelleen arvaamaton tekijä, vaikka pieniä piristymisen merkkejä pyritäänkin siellä täällä näkemään.\nRatkaisun avain pitkällä aikavälillä on asumisen sääntely‐ ja tukikuplan määrätietoinen puhkaiseminen normi‐ ja tukisavotan avulla. On löydettävä hallitus‐ ja oppositiorajat ylittävä asuntopoliittinen kokonaisnäkemys pitkälle tulevaisuuteen nähden, kaavoitettava lisää maata asuntotuotantoon siellä missä asukasmäärät kasvavat, saatava joustavuutta, innovaatioita ja kilpailua kaupunkiasuntotuotantoon sekä huolehdittava terveen asuntolainoituksen, korjausrakentamisen rahoittamisen ja RS ‐rahoituksen edellytyksistä esimerkiksi RS‐lainojen riskipainoa alentamalla.\nMuualla Suomessa hintataso on kääntynyt asuntotyypistä ja asuinalueesta riippuen hitaaseen, mutta pysyvään liukuun – paitsi todennäköisissä sote‐ ja kuntauudistuksen voittajakunnissa, joissa on edessä ”Helsinki‐syndrooman” pahentuminen, epävarmuus sote‐ ja kuntauudistuksen jatkosta jarruttaa tarvittavia asuntotuotantoratkaisuja.\nKevään suuri sote‐ratkaisu luo pohjan tulevaisuuden asuntomarkkinoille. Ne rakentuvat pk‐seudun, Tampereen, Turun, Kuopion ja Oulun varaan.\nVaikutus markkinoihin ‐10,0 (Q1/2013 ‐9,5)\nTalouskasvua ei ole saatu aikaan – tarvittava päätöksenteko on jumiutunut euro‐ ja eduskuntavaalien läheisyyden vuoksi – ennenaikaisten eduskuntavaalien todennäköisyys on kasvussa, se lisää markkinaepävarmuutta.\nTyön ja palveluiden tarjonta keskittyy kasvukeskuksiin, mutta asumisen järjestyminen on ongelma – huonoille taloudellisille ajoille luontaisen muuttovirran pidättelyvaikutus pahenee asuntomarkkinoiden eriytymisen vuoksi – osalle työn perässä muuttavista vanha asunto on ”pallo jalassa” – kasvukeskuksessa on edessä vuokra‐asuntoputki, vaikka toiveet olisivat omistusasumisen puolella.\nOmistusasumista ja asuntovelan ottamista kohdellaan ei‐toivottavana, mutta kohtuuhintaisia vuokra‐asuntovaihtoehtoja ei kyetä saamaan aikaan – ei ainakaan ilman erilaisten suorien ja piilotukimuotojen käyttämistä – erilaiset tuet valuvat vuokrahintoihin ja erilaiset vähennykset vähentävät verotuottoja.\nAsuminen on järjestettävä. Ratkaisua haetaan kantakaupungin ulkopuolelta, hyvämaineisista lähiöistä ja “pendelöintialueilta”. Järkitrendistä on tullut uusi muotitrendi pakon sanelemana ja asuntosijoittajien kohdalla parempien tuottojen toivossa. Tulevaisuuden haasteena on alueiden leimaantumisilmiön voimistuminen – lähiöiden eriytyminen on hiipivä, mutta jatkuvasti voimistuva ilmiö.\nRahoituksen saatavuudesta on tullut talouskasvun ja asumisen järjestämisen lisäjarru – uusi normaali – on tärkeätä pitää suomalainen asuntolainajärjestelmä terveenä ja käynnissä. Sopeutuminen uusiin pelisääntöihin vie aikansa, mutta kannattaa pitkällä aikavälillä. Oikopolkuja ei ole.\nAsumisen suhteellinen kallistuminen pakottaa vähentämään muuta kulutusta. Se on jo hidastanut talouskasvun aikaansaamista entisestään. Trendi näyttää jatkuvan.\nVaikutus markkinoihin ‐8,5 (Q1/2014 ‐8)\nHypon asuntomarkkinoiden tilanneanalyysi Q2/2014\nHypon analyysi vallitsevasta markkinatilanteesta heikkenee hieman ‐190 pisteeseen (‐19,0 %), koska positiiviset näkymät antavat odottaa itseään edelleen. Eräät positiiviset merkit tulevasta ovat vielä ”hentoja kuiskauksia” paremmasta. Rakennuslupien määrän kasvu, asuntolainakannan kääntyminen kasvuun, asuntosijoittamisen jäähtyminen ja korkotason pysyminen alhaisena antavat aiheen kuitenkin kysyä olisiko edessä asuntoa omaksi kodikseen ostavien markkinat.\nkunkin osatekijän painoarvo ja analyysi perustuu Hypon asuntomarkkina‐asiantuntijoiden näkemykseen\nAsuntomarkkina‐analyysiä on julkaistu neljä kertaa vuodessa kesäkuusta 2002 lähtien (Q2/2002). Tämä on Hypon 49. asuntomarkkina‐analyysi. Käynnissä on siis jo toinen vuosikymmen.\nneljä eri osatekijää arvioidaan asteikolla +10 – ‐10, kunkin osatekijän painoarvot voivat muuttua markkinatilanteen muuttuessa


ImageMagick - Viikon VALO\nViikon VALO #204\n#Linux #Windows #Mac OS X #FreeBSD #OpenBSD #NetBSD #Solaris #iOS\n#Komentorivi #Kuvat #Kuvankäsittely\nImageMagick on komentoriviltä toimiva kuvankäsittelyn monitoimityökalu. Kokoelmaan kuuluvilla ohjelmilla hoituu helposti moni kuvankäsittelyn perustoiminto tallennusmuodon ja kuvan koon muuttamisesta peilauksiin, kiertoihin, kuvatekstityksiin ja erilaisiin efekteihin. Koska ohjelmat toimivat komentoriviltä käsin, on niiden kanssa helppoa automatisoida suurtenkin tiedostomäärien käsittely sekä muokkausoperaatioiden ketjuttaminen. Lisäksi ohjelmistopaketin toiminnallisuudet ovat käytettävissä myös kirjastona suoraan eri ohjelmointikielistä käsin.\nImageMagick osaa lukea ja kirjoittaa yli sataa tiedostomuotoa. Esimerkiksi tiedoston muuttaminen JPG-muodosta PNG-muotoon tapahtuu helposti convert-komennolla:\nconvert alkuperainen.jpg uusi_kuva.png\nKomentoriviltä käyttämisen etuna on esimerkiksi mahdollisuus tehdä muunnoksia suurissa erissä. Esimerkiksi, jos tehtävänä on muuntaa JPG-muotoiset kuvatiedostot kuva-0000.jpg ... kuva-9999.jpg PNG-muotoisiksi esikatselukuviksi, tämä muunnos tapahtuu helposti Bash-komentotulkin for-silmukalla:\nfor i in `seq -w 0 9999`; do convert kuva-$i.jpg -geometry 150x150 kuva-$i.png; done\nTässä -geometry 150x150 -valitsimella kerrotaan, että kuvan koko muutetaan mittasuhteet säilyttäen sellaiseksi, että se mahtuu 150x150 kokoisen neliön sisään.\nImageMagickin convert-komennolla hoituu pelkän tiedostomuodon muuttamisen lisäksi suuri joukko muitakin operaatioita, kuten koon muuttaminen (resize), kuvan peilaaminen (flip ja flop), kiertäminen (rotate) ja negatiiviseksi muuttaminen (negate). Täydellinen luettelo toiminnoista löytyy convert-komennon ohjesivulta sekä sen man-sivuilta.\nImageMagick sisältää suuren määrän toimintoja ja kaikkien niiden opetteluun voi vierähtää useampikin tovi. Toisaalta jo muutamien tärkeimpien toimintojen, kuten koon muokkaus ja peilaukset, opettelu voi käytännössä helpottaa rutiininomaisten kuvankäsittelytehtävien tekemisessä varsinkin, jos käsiteltäviä kuvia on suuria määriä.\nImageMagick-pakettiin kuuluvat seuraavat ohjelmat:\nMuuntaa tiedostomuotojen välillä ja tekee muunnoksia, kuten koon muunto (resize), sumennus (blur), rajaus (crop), piirtäminen kuvan päälle (draw on), peilaukset pysty- ja vaaka-akselin suhteen (flip ja flop).\nKertoo yhden tai useamman kuvatiedoston ominaisuuksia, kuten tiedostomuodon, kuvan pikselikoon, väriavaruuden.\nTekee vastaavia muunnoksia kuin convert, mutta korvaa alkuperäisen tiedoston sen sijaan, että kirjoittaisi tuotoksen uuteen.\nAsettelee yhden kuvan toisen päälle.\nYhdistelee useampia kuvia yhdeksi kollaasiksi ja lisää haluttaessa kuvalle reunoja tai kehyksiä ja tekstityksiä.\nVertailee kahta kuvaa ja tuottaa niiden eroista uuden kuvan. Tulostaa myös matemaattista tietoa kuvien eroista.\nTallettaa kuvan pikselien komponenttien tietoa suoraan raakana datavirtana tiedostoon.\nNäyttää kuvan X-ikkunointia käyttävissä järjestelmissä.\nAnimoi joukon kuvia X-ikkunointijärjestelmässä.\nKomentoriviltä toimiva kuvakaappausohjelma, jolla voi ottaa kuvakaappauksia yksittäisistä ikkunoista, koko ruudusta tai rajatusta suorakaiteesta.\nSuorittaa ImageMagickin omalla Magick Scripting Language (MSL) -kielellä kirjoitettuja skriptejä.\nOhjelman omilta sivuilta voi lukea lisää ohjeita ohjelmistopaketin käytöstä. Ohjelman käyttöön voi tutustua myös Anthony Thyssenin kirjoittaman tutorialin avulla.\nLinux, Windows, Mac OS X, iOS, FreeBSD, OpenBSD, NetBSD, Solaris\nOhjelmakokonaisuuden voi asentaa joko sen kotisivuilta ladattavista paketeista tai Linux-jakelun omasta paketinhallinnasta.\ntutorialin (Anthony Thyssen)\nhttps://www.flickr.com/photos/trishhamme/4973966926 (Trish Hamme, CC BY)\nhttps://www.flickr.com/photos/flikr/846993294 (flikr, CC BY)\nhttps://www.flickr.com/photos/joshme17/1235327221 (Josh, CC BY)\nhttps://www.flickr.com/photos/kwc909/6131811835 (kwc90, CC BY)\nTutkitaan JPG-kuvien tiedot identify-ohjelmalla, tehdään niistä PNG-muotoiset esikatselukuvakkeet, katsotaan uusien tiedostojen tiedot ja näytetään ne display-ohjelmalla.\nTehdään samasta kissakuvasta neljä 500x333 -kokoista kuvaa, joita peilataan eri suuntiin. Koostetaan näistä neljästä kuvasta kollaasi.\nKäännetään koostettu kuva vielä negatiiviseksi.\nTehdään koostekuva, jossa on kunkin edellä tehdyn kuvan pienoiskuva tiedostonimellä nimikoituina.\nDisplay-ohjelmasta löytyvät ImageMagickin toiminnot myös graafisen valikon kautta.


Koska jokainen meistä on ainutlaatuinen kokonaisuus, otetaan asanoita tehdessä huomioon juuri sinun tarpeet, anatomiset ominaisuudet ja terveyden tila. Haluamme tukea jokaisen oppilaamme omaa harjoituspolkua. Jos et ole varma mikä tunti soveltuu juuri sinulle, vastaamme mielellämme kaikkiin kysymyksiin. Erityisesti niihin, jotka liittyvät terveydellisiin seikkoihin.\nValikoimastamme löytyy monipuolisesti:\nlattiajooga: HATHA JOOGA\ndynaaminen lattiajooga: FLOW\nlempeä ilmajooga: Easy ILMA\nilmajooga edistyneille: ILMAJOOGA\nsyvät tukilihakset: Detox ILMA\nenergisoiva ilmajooga: ILMA Flow\nvahvistava: ILMA Strong\nTutustu tarjontaamme ja ilmoittaudu tunnille jo tänään!\nEnglanti, Suomi ja Puola\nMarta Janeczek \nOhjeet studiolle saapuvalle:\nTeemme ILMA Helsinki studiolla kaiken ylläpitääksemme mahdollisimman turvallisen ja siistin harjoitus ympäristön sinua varten.\nPese kätesi ennen tuntia ja sen jälkeen saippualla ja lämpimällä vedellä.\nKäytä mielellään omaa joogamattoa. Jos sinulla ei ole niin studiolla on lainamattoja veloituksetta.\nMikäli sairastumisen vuoksi tai muuten tarvitset lisää käyttöaikaa joogakortillesi tai lahjakortillesi olethan yhteydessä meihin ensisijaisesti sähköpostilla info@ilmajoogastudio.fi\nMikäli et pääse kurssille tai tunnille, peruthan ilmoittautumisesi viimeistään 24 tuntia ennen kurssin ja 6 tuntia ennen tunnin alkua, jotta voimme vapauttaa paikan muille halukkaille!\nPeruuttamattomista varauksista perimme alkeiskurssin täyden hinnan 45,00€ ja joogatunnin 22,00€ tai 1krt prepaid kortista.\nTunti on suositeltavaa kaikille, jotka haluavat aloittaa tai ovat äskettäin aloittaneet joogan harrastamisen ja haluavat vahvistaa asanoiden osaamista.\nHATHA + FLOW\nHatha + Flow on dynaamisen lempeä joogaharjoitus. Tunnilla harjoitellaan hitaasti etsien asanan oikeaa linjausta. Harjoituksia toistetaan moneen kertaan, jotta liikkeet jäisivät kehon muistiin.\nAloitamme rauhallisista venytyksistä, joiden jälkeen tehdään aurinkotervehdyksiä ja erilaisia asana-sarjoja. Jokainen etenee omaa tahtiin oman tason mukaan, joten sekä aloitteleva, että edistynyt joogi saa sopivasti haastetta. Olo tunnin jälkeen on vireä ja rento. Tunnilla käytetään usein erilaisia apuvälineitä vyötä, tukitiilejä ja tuoleja, jotka tehostavat asanoiden vaikutusta kehoon ja mieleen.\nTunti sopii kaikille iästä, kunnosta tai kehon rakenteesta riippumatta, myös jotakin toista joogalajia jo harjoittaville ja erinomaisesti aloittelijoille.\nHatha + Flow is a fast-paced yet gentle hatha yoga class, that combines sun salutations and others yoga sequences which synchronize breath and movement to improve balance, strength, and flexibility.\nILMA + Hatha joogatunti yhdistää helppoja ILMAJOOGA harjoituksia ja energisoivia joogamattolla tehtyjä HATHA JOOGAn liikesarjoja. Tunti ei ole akrobaattinen ja se sopii kaikille, eikä vaadi aiempaa kokemusta ilmajoogasta.\nTunnilla keskitymme myös perinteisin asanoiden tarkkaan toteuttamiseen, opetetaan ja sovelletaan apuvälineiden käyttöä oman harjoittelun tueksi. Tunti synnyttää lämpöä kehossa, kehittää joustavuutta, voimaa ja kestävyyttä.\nILMAJOOGA | ILMA AERIAL YOGA\nILMAJOOGA tunti on erittäin monipuolinen harjoitus. Kankaan tarjoama tuki ja painovoima mahdollistaa syvempiä venytyksiä ja lieventää painetta selkärangassa.\nHarjoitukset stimuloivat kehon nestekiertoa, verenkiertoa ja lymfaa. Tunti parantaa ryhtiä notkistamalla ja avaamalla kireitä jänteitä sekä vahvistamalla erityisesti keskivartalon tukilihaksia. Ilmajooga kehittää tasapainoa sekä vahvistaa kehoa ja mieltä. Se mahdollistaa myös turvallisen vaihtoehdon lattialla tehdyille inversioille, sillä selkärangan ja niskan aluelle ei kohdistu painetta kuten mattojoogassa.\nValikoimastamme löytyy EASY ILMA-, ILMA DETOX- ja ILMAJOOGA-tunnit. Meidän opettamassa ilmajoogassa ei ole kyse akrobatiasta.\nILMA DETOX on dynaaminen, virtaava ilma ja mattojoogatunti, jossa tehdään paljon energisoivia harjoituksia. Sitä voi kutsua myös HIGH INTESITY YOGA TRAINING -tunniksi.\nILMA DETOX puhdistaa kehoa kertyneistä kuona-aineista ja myrkyistä. Tunti kiinteyttää lihasta ja polttaa rasvaa vahvistamalla erityisesti keskivartalon tukilihaksia. Sivuvaikutukset: Tunti antaa energiaa ja saa olosi rauhallisemmaksi ja iloisemmaksi.\nJos et ole aiemmin kokeilut ilmajoogaa, suosittelemme lämpimästi osallistumaan ILMAJOOGAN ALKEISKURSSILLE.


Top 6 edullista meikkituotetta - HennaV\n13 kesäkuun, 2018 / 2 Comments\nYleensä kerron blogissani hieman kalliimmista tuotteista, mutta käytän edullista kosmetiikka siinä missä selektiivistäkin. Niistä ei vain aina tule kerrottua. Niinpä ajattelin, että teen teille oman top 6 edullisen (drugstore) meikkituotepostauksen. Osa on ollut näistä käytössä jo pidempään ja osa on vähän uudempia tuttavuuksia, mutta silti sellaisia, joihin voin luottaa kun haluan meikkini näyttävän hyvältä.\nUusin tuttavuus on Wet n Wildin silmämeikinpohjustaja, joka ihan oikeasti on tosi hyvä. Tästä tein ihan oman postauksensa, koska se ansaitsee sellaisen. Tämä vain toimii, erittäin hyvin. Ja hintakin on alhainen.\nMaybellinen Fit Me -peitevoide on loppumaisillaan, mutta ei hätää – tilasin juuri eleveniltä kaksi uutta (saman sävyn 15 sekä uuden 5). Tämä on peittokyvyltään hyvä, ei ole liian kuiva (kuten esim. Tarten Shape Tape voi välillä olla) ja helposti saatavilla.\nEssencen ripsivärit ihan yleensäkin ovat olleet hyviä. Varsinkin tämä I <3 Extreme vedenkestävänä on toiminut erittäin hyvin. Kaapissa odottaa yksi toinen essencen vedenkestävä ripsiväri, käytössä on myös vesiliukoinen Instant Volume Boost. Ja siis näiden hintahan on vain muutamia euroja!\nH&M:n poskipunia on itse asiassa kehunut myös muistaakseni Tati Westbrook ja itse tykkään todellakin sävystä Cantaloupe. Se on ihanan persikkainen, pigmenttiä on tarpeeksi ja se levittyy kauniisti iholle. Tati kehui myös H&M:n huulipunia, niitä pitää itse vielä kokeilla.\nNyxin Illuminator sävyssä Ritualistic on kaunis todella vaalea kultaan taittava korostuspuuteri. Tämä pysyy kasvoillani hyvin eikä näytä ihon tekstuuria liikaa.\nLisää essenceä? Kyllä, sillä essencen huulipunat (Longlasting-versio varsinkin) ovat aivan ihania. Laatu on verrattavissa kalleimpiin merkkeihin.\nMikä on teidän edullinen lempituote?\n13 kesäkuun, 2018 at 2:11 pm Vastaa\nEdullisista meikkituotteista itselläni on varmaan eniten käytössä H&M:n voideluomiväri (en muista sävyä, mutta hyvin luonnollinen ruskea), jolla lisään hohdetta liikkuvalle luomelle. Pysyy hyvin ja näyttää nätiltä. Myös meikin korjailuun käyttämäni silkkipaperit (Duroy!) sekä kivipuuterit ovat yleensä halvemmasta päästä (nyt käytössä Maybelline Fit me! set+smooth).\nOnko sinulla pysynyt tuo Maybellinen peitevoide siistinä purkissaan? Itselläni peitevoide pursui purkistaan aina, kun laitoin aplikaattorin takaisin. Tuloksena oli sellainen sotku, etten voinut säilöä sitä missään sotkemassa kaikkea, mihin purkki osui. En halua käyttää aamuani pyyhkimällä peitevoidepurkkeja puhtaaksi..\n13 kesäkuun, 2018 at 2:20 pm Vastaa\nPitää katsastaa myös H&M:n voidemaiset luomiväritkin! Mulla ei ole ollut ongelmia tuon Maybellinen peitevoiteen kanssa koskaan. Sulle on varmaan sattunut joku maanantaikappale. Kohta korkkaan uuden, toivottavasti sekään ei käyttäydy noin.


Sidoste Oy - Suomen Tekstiili & Muoti\nSidoste on perinteinen suomalainen perheyritys, joka perustettiin vuonna 1945. Se on Suomen vanhin edelleen Suomessa valmistava sukkatehdas, joka on tehnyt Suomessa sukkia jo yli 70 vuotta. Tälläkin hetkellä yrityksen toiminnassa on mukana toinen, kolmas ja neljäs sukupolvi. Tuotevalikoimaamme kuuluu kaikenlaiset muodikkaat sukat aina vastasyntyneestä vaariin. Meiltä löytyy niin perinteiset villasukat kuin myös tekniset urheilusukatkin, ja monia muita siltä väliltä.\nPuhelin 03 3124 9300\nYritys valmistaa myös sairaala- ja laboratoriokäyttöön tarkoitettuja puhdastila- tai esd-sukkia. Lisäksi yrityksellä on valmiudet tehdä myös sairaalasukkia, kuten esim. hopeakompressiosukkia säärihaavapotilaille tai putkisukkia.


Astana: Mahdollisuuksien kaupunki | Natgeo.fi\nJernar Žarkešov ainakin uskoo siihen vakaasti. Tapaan tyylikkään 24-vuotiaan miehen lounaalla hienossa keskiaasialaisessa ravintolassa Nurzholbulevardilla. Hänellä on seuralaisenaan viehättävä nuori nainen nimeltä Michelle, joka on tullut käymään kotimaastaan Singaporesta, missä Žarkešov puolestaan valmistui hiljattain yhteiskuntapolitiikan maisteriksi. Žarkešov tilaa hevosmakkaraa ja kumissia – käymällä valmistettua, miedosti alkoholipitoista tammanmaitoa, kazakkien kansallisjuomaa – ja katselee huvittuneena, kun Michelle maistelee juomaa ennen kuin ojentaa sen hänelle.\nJernar Žarkešov ainakin uskoo siihen vakaasti. Tapaan tyylikkään 24-vuotiaan miehen lounaalla hienossa keskiaasialaisessa ravintolassa Nurzholbulevardilla.\nHänellä on seuralaisenaan viehättävä nuori nainen nimeltä Michelle, joka on tullut käymään kotimaastaan Singaporesta, missä Žarkešov puolestaan valmistui hiljattain yhteiskuntapolitiikan maisteriksi. Žarkešov tilaa hevosmakkaraa ja kumissia – käymällä valmistettua, miedosti alkoholipitoista tammanmaitoa, kazakkien kansallisjuomaa – ja katselee huvittuneena, kun Michelle maistelee juomaa ennen kuin ojentaa sen hänelle.\nŽarkešov on imenyt makutottumuksensa jo äidinmaidosta. Kommunistisen puolueen entisen jäsenen poika kuuluu kazakkeihin, joiden osuus Kazakstanin 16 miljoonan ihmisen väestöstä on yli 60 prosenttia. Hevosmiestaidoistaan kuuluisat kazakit viettivät satoja vuosia paimentolaiselämää suunnilleen Euroopan kokoisessa laajassa ja autiossa kotimaassaan ennen kuin siitä tuli osa Venäjää ja sittemmin Neuvostoliittoa. Žarkešovin suku piti kuitenkin tiukasti kiinni keskiaasialaisista perinteistä. He kasvattivat karjaa kylässään Astanan kaakkoispuolella, ja Jernar paimensi lampaita ratsain ja valmisti kumissia koivupuisessa kirnussa.\nKuusi vuotta Neuvostoliiton romahtamisen jälkeen Žarkešov muutti vanhempiensa ja neljän sisaruksensa kanssa uuteen pääkaupunkiin, missä hänen isänsä työskenteli ensin vakuutusyhtiössä ja ryhtyi sitten johtamaan kylpylää. Žarkešov puhui lapsuusvuotensa kazakkia, mutta oppi viidentoista vuoden ikään mennessä myös venäjää – joka oli niin silloin kuin nytkin Kazakstanin kaupunkialueiden valtakieli – sekä englantia. Hän voitti hallituksen opintomatka-stipendin Britanniaan, missä hän suoritti alemman korkeakoulututkinnon, ja suuntasi sen jälkeen Singaporeen. Hän oli palannut Astanaan etsimään työpaikkaa.\nŽarkešov lumoutui uudesta pääkaupungista ja sen lupaamista mahdollisuuksista niin hänelle itselleen kuin koko maallekin, joka hänen mielestään niputetaan liian herkästi yhdeksi epävakaista ”staneista” (tai saatetaan naurunalaiseksi vuoden 2006 hittielokuva Boratin malliin).\nŽarkešov on sitä mieltä, että Astana on antanut Kazakstanille uudet kasvot. ”On oikeasti merkittävää olla mukana tällaisessa prosessissa.”\nMuutama päivä tapaamisemme jälkeen hän sai himoitun paikan hallituksen ekonomistina ja liittyi samalla tuhansiin muihin nuoriin – astanalaisten keski-ikä on vain 32 vuotta – joille pääkaupungista on tullut mahdollisuuksien keidas.


Viikkokatsaus 7: Obama kyselee Bitcoinista, ja norjalaismies ostaa asunnon 17 euron bitcoin-sijoituksella - Bittiraha.fi - Bitcoin-palveluita suomalaisille\nVuonna 2009 norjalainen Kristoffer Koch osti sattumalta bitcoineja n. 17 eurolla, mutta unohti asian ajan tiimellyksessä. Kun bitcoin sai tänä keväänä paljon mediahuomiota arvonnousun takia, Koch muisti ostaneensa “jotain virtuaalirahaa”. Koch etsi kuumeisesti lompakkonsa salasanaa kokonaisen päivän, ja pääsi lopulta käsiksi bitcoineihinsa, joiden arvo oli noussut n. 500 000 euroon. Koch myi viidesosan bitcoineistaan ja osti rahoilla kämpän Oslon keskustasta. Bitcoin-yhteisössä suurta suosiota nauttineesta uutisesta kerrottiin myös Ylellä.\nBarack Obama kyseli Bitcoinista (kuvan lähde: Wikipedia)\nTunnettu pääomasijoittaja kertoo omistavansa bitcoineja 5 miljoonan dollarin arvosta\nMyös toinen merkittävä henkilö on ottanut Bitcoinin puheeksi. Aiemmin Facebookin johtoportaassa ollut pääomasijoittaja Chamath Palihapitiya kertoo omistavansa bitcoineja 5 miljoonan dollarin arvosta. Palihapitiya tunnistaa Bitcoinin riskit, mutta tykkää monista sen innovatiivista ominaisuuksista.\nBitcoinin kehityksestä julkaistu uusi raportti\nBitcoinista on kehitteillä uusi versio, joka on suurin päivitys Bitcoiniin pitkiin aikoihin. Uusi versio mahdollistaa pienen datan lisäämisen Bitcoin-siirtoon, mikä on aikaisemmin ollu hankalaa mutta suosittua. Lisäksi uuden version myötä käyttöön tulee ainakin paremmat kehitystyökalut sekä maksuprotokolla, mutta muitakin lisäyksiä on kehitteillä. Kehittäjät toivovat jokaisen C++:aa taitavan Bitcoinin kehityksestä kiinnostuneen osallistuvan uuden version testaukseen, sillä kehitystyö on vielä kesken ja versio julkaistaan vasta “kun se on valmis”.\nBittirahan laskupalvelu on julkaistu!\nLaskupalvelulla voit maksaa euromääräisiä laskujasi bitcoineilla. Vaihtokurssi määräytyy maksuhetkellä, joten tiedät hinnan heti. Palvelu toimii suomalaisille tileille suunnattuihin laskuihin, ja laskujen päivittäinen maksimisumma on 1500 euroa per asiakas.\nUlkomaiden bitcoin-hyväksyjät: Antiikkiliike ja valokuvausliike\nYhdysvaltalainen antiikkiliike on hyväksynyt bitcoineja jo huhtikuusta asti. New Orleansissa sijaitseva David’s Antiques, Jewelry, Collectables Old & New päätti ottaa bitcoinit maksutavaksi, koska omistajapariskunta tykkää Bitcoinin luomasta yhteisöstä. Heidän mielestään Bitcoinissa on monia hyötyjä: ei tarvitse maksaa suuria käsittelykuluja, ei tarvitse tehdä lisähankintoja maksujen vastaanottamista varten, ja bitcoineja ei voi kadottaa käteisen tapaan.\nAustraliassa bitcoineja on alkanut hyväksyä valokuvausliike. Seagull Photography tarjoaa bitcoin-asiakkaille myös mojovan alennuksen, sillä 400 dollarin lahjakortin saa 1 BTC hintaan, joka kampanjan alkaessa (24.10.) tarkoitti n. 50% alennusta. Liikkeen omistajat päättivät kokeilla Bitcoin-kampanjaa nähdäkseen olisiko Bitcoinista hyötyä heidän yritykselleen. Omistajat kehottavat muita pienen asiakaskunnan yrityksiä (kuten valokuvausliikkeet) kokeilemaan Bitcoinia, koska sen lisäämät kustannukset ovat vähäiset pienelle yritykselle.\nAltcoinien louhimiseen helpotusta\nLähinnä bitcoinien louhimiseen tarkoitetut ASIC-louhijat ovat moninkertaistaneet bitcoin-verkon louhintatehon lyhyessä ajassa. Koska bitcoin-louhijat on luotu SHA-256:n ympärille, bitcoin-louhijat eivät ole tehokkaita scrypt-pohjaisten altcoinien (vaihtoehtoisten kryptorahojen) louhimiseen. Nyt lontoolainen Crypto Industries kehittelee altcoin-louhijoita, joiden toivotaan nostavan altcoinien louhinnan uudelle tasolle.\nKategoriat: louhinta, Politiikka, Prasos, sijoittaminen. Lisää kirjanmerkki kestolinkistä.


Miksi Emnitanin navetta?\nJos haluat yöpyä Genevessä liike- tai perheyrityksenä, tarjoamme sinulle vaihtoehdon hotellille! Tulitpa sitten perheen, ystävien tai työtovereiden kanssa, La Grange d'Emnitan on sinua varten!\nTämä upea kiinteistö, joka luokitellaan 5 *, sijaitsee 15 minuutin päässä Genevestä ympäri vuoden. Pidätkö hiihtämisestä? Crozet Monts Juran laskettelurinteet ovat 10 minuutin päässä talosta.Kesällä vuoristoretken lisäksi voit myös kävellä Genevenjärven rannalla, käydä järven rannalla sijaitsevissa kylissä, risteillä Montreuxiin tai ratsastaa kuuluisalla Petitillä Juna veden reunalla. Vierailu CERNiin ilahduttaa kaikkia tieteenharrastajia hiukkaskiihdyttimellä.\nPitääkö sinun mennä messuille, messuille tai näyttelyille Palexpossa? Pääset sinne alle 15 minuutissa!\nPöytänurkka monitoimitulostimella on erittäin hyödyllinen, jos haluat tulostaa asiakirjan tai työn.\nPelihuone, lauta- ja videopelit, kotiteatteri, kaksi aidattua puutarhaa sekä poreallas ja uima-allas tekevät perhelomastasi unohtumattoman.\nKuntosali ilahduttaa urheilun ystäviä juoksumatolla, soutukoneella, elliptisella valmentajalla ja hieronta- / hoitopöydällä.\nNavetta Emnitan sijaitsee St Genis Pouillyn kylän sydämessä lähellä pieniä kauppoja (leipomot, lihakaupat, kukkakauppias, ...) ja Geneve. Kylä palvelee julkisilla liikennevälineillä. Autolla ei tarvitse olla liikkuaksesi.\nAinoa mitä sinun tarvitsee tehdä, on valita haluamasi aktiviteetit: oleskella latoilla elokuvalle illan saatuaan aterian tai mennä ulos syömään ravintolaan, kävelemään vuorille tai ympäröivään metsään, tee päiväostoksia rue du Rhônesta Genevessä tai Val Thoiry tai konsertti Geneven areenalla, tai show Lemanin teatterissa tai Bordeaun teatterissa aivan Grange Emnitanin takana.\nNavetta Emnitan on suuri rivitalo luokiteltu 5 *.Se on järjestetty 3 kerrokseen ja siihen mahtuu 12 ihmistä erittäin mukavasti jakautuneena 4 kauniissa kahden hengen huoneessa toisella tasolla ja kolmannessa tasossa olevassa välikerroksessa kahden tilan yötä.\nEnsimmäisellä tasolla upea ripustettava takka seisoo olohuoneen keskellä. Suuri erkkeriikkuna avautuu terassille ja puutarhan sivukadulle. Olohuoneen molemmilla puolilla ovat kotiteatteri ja pelihuone, jossa on vauvan jalka. Ruokapuolelta löydät suuren ruokapöydän, jossa 12 vierasta voi syödä. Erkkeri-olohuoneesta pääsee takaterassille.Voit nauttia puutarhakalusteista tai ulkopöydästä ottaaksesi kesäkeittiössä valmistettuja aterioita, jotka koostuvat grillipöydästä. Sinut suojaa kaunis sävypurje, kun nautit porealtaasta tai uima-kylpylästä virtaa vastaan.\nToisella tasolla on neljä kulmaa: neljä makuuhuonetta: kaksi parivuodeilla ja kaksi italialaisilla vuoteilla (jotka voidaan toiveidesi mukaan valmistaa parivuode tai kaksi erillistä vuodetta). Jokaisessa huoneessa on Sonos-kaiutin ja TV-näyttö sekä runsaasti säilytystilaa. Löydät myös suuren kylpyhuoneen, jossa kaksinkertainen turhamaisuus, kylpyamme, suihku ja wc.\nKolmas taso on avoin parvi-tyylinen tila. Se koostuu kahdesta makuutilasta, joissa molemmissa on kaksi erillistä vuodetta, ja erotettu suihkuhuoneella, jossa on kaksinkertainen pesuallas ja wc. Kuntosali sisältää juoksumaton, elliptisen valmentajan, souttokoneen ja hierontapöydän. Pelihuoneessa on televisio videopelikonsoleilla.\nEmnitan Barn on ympäri vuoden jotain tekemistä!\nTalvella voit hiihtää Crozetin lomakohteessa (Monts Jura), joka on 10 minuutin ajomatkan (tai bussikuljetuksen).Voit saavuttaa Lélex-hiihtoalueen sen lumipuistolla. Muut hiihtokeskukset ovat tunnin ajomatkan päässä (La Clusaz, Les Brasses, Flaine, Megève, ...).\nKesällä Monts Jura ilahduttaa maastopyöräilijöitä ja maastopyöräilijöitä. Useita golfkenttiä on lähellä.\nPalexpossa järjestetään tammikuussa SIHH (kansainvälinen näyttely Haute Horlogerie). Maaliskuussa järjestetään GIMS Geneven kansainvälinen autonäyttely. Monet konsertit järjestetään Geneva-areenalla aivan Palexpon vieressä. Pääset sinne 12 minuutissa autolla.\nGeneve on 20 minuutin ajomatkan päässä.Voit kävellä kaupungin historiallisen sydämen läpi, käydä Pietarin katedraalissa tai uudistajien muurilla. Englantilainen puutarha ja kukkakello ovat Genevejärven rannalla. Näet Geneven tärkeimmän nähtävyyden: sen Jet d'Eau. Petit-junalla voit käydä sataman ympäri. Haluatko käydä Yvoiressa (keskiaikaisessa kaupungissa)? Lausanne? Montreux tai Evian-les-Bains? Ota yksi legendaarisista CGN-höyrylaivoista risteilylle ja liity yhteen näistä kaupungeista tai vain risteile Genevenjärvellä.\nHaluatko mieluummin shoppailla? Val Thoiry 65 myymälänsä ja ravintolansa kanssa sekä hypermarket on 5 minuutin ajomatkan päässä.15 minuutin matka Geneveen on Balexert 110 myymälän ja ravintolan, Migros-hypermarketin ja 13 elokuvateatterin kanssa.\nMaailmankuulu, CERN ja kuuluisa hiukkaskiihdytin (LHC) sijaitsevat vieressä. Vieraat voivat käydä Microcosm-museossa ja CERN-tiloissa.\nKaunis Annecy kaupunki (jota kutsutaan myös Alppien Venetsiaksi) on alle 50 km: n päässä. Voit kävellä vanhassa kaupungissa ja sen kanavilla.\nNautitko mieluummin kuumista kylpyammeista? 30 minuutin päässä ovat toisella puolella Les Bains Bleus Genevessä ja Vitam Parc Neydensissä. Lavey-les-Bains on 1h30 ajomatkan päässä ja ilahduttaa lämpövesilähteistään välillä 32–36 °.\nLähellä on monia muita aktiviteetteja. Älä epäröi kysyä meiltä mitään kysymyksiä tai ottaa yhteyttä Pays de Gexin matkailutoimistoon.\nEtsitkö edelleen? Katso vuokralaisten kommentteja!\nTarkista vapaasti navetta palauttamalla oleskelupäiväsi. Onko sinulla vielä kysymyksiä? ota meihin yhteyttä jos sinulla on kysyttävää!\n2 Kylpyhuone, 5 Makuuhuone, 1 Ruokailuhuone, 1 Keittiö, 1 Olohuone, 1 Leikkihuone, 3 Vessa, 1 Työhuone\n3 Pinnasänky, Vuodevaatteet, 2 Parisänky, 8 Yhden hengen sänky\nLasten syöttötuoli, Kahvinkeitin, Ruuanlaittovälineet, Astianpesukone, Grilli, Hella, Mikroaaltouuni, Uuni, Jääkaappi, Mausteita, Leivänpaahdin, Vesipiste\nIlmastointi, Keskuslämmitys, Takka\nTietokone, DVD-soitin, Laajakaista Internet, Stereolaitteisto, TV (satelliitti), SONOS Audio system\nHiustenkuivain, Välttämättömyydet, Suihku, Pyyhesetti, Poreallas, Pesuallas\nSummeri, Häkähälytin, Palosammutin, Ensiapupakkaus, Tallelokero, Turvajärjestelmä, Savun ilmaisin, Pölynimuri, Ski and snowboard rack, Dry ski boots\nPöytäjalkapallo, Yksityinen Kuntosali, Lämmitetty Ulkouima-allas\nBBQ-sähkögrilli, Yksityinen Puutarha, Aidattu alue\nLapset ovat tervetulleita, Allergiaystävällinen ympäristö, Lemmikit ovat tervetulleita etukäteen sovitusti, Tupakointi on kiellettyä, Ei sovellu vanhemmille tai huonokuntoisille vieraille,Luottokortit hyväksytään, Ympärivuorokautinen pääsy, Siivous kuuluu hintaan, Pesupalvelu kuuluu hintaan


Volkswagen Golf 1.6 Atlantic Variant. Hyvät tehdas varusteet, Ilmastointi, sävylasit, vetokoukku ja jne... Farmari 2006 - Vaihtoauto - Nettiauto\n1.6 Atlantic Variant. Hyvät tehdas varusteet, Ilmastointi, sävylasit, vetokoukku ja jne...\nMoottori 1.6 l, Bensiini Mittarilukema 258 200 km\nVolkswagen Golf 1.6 Atlantic Variant. Hyvät tehdas varusteet, Ilmastointi, sävylasit, vetokoukku ja jne...\nSiisti ja hyvä golf.\nKäytön jälkiä löytyy kun ei ole uusi.\nKatsastettu 5/2020 huomautuksitta.\nHyvät tehdas varusteet.\n- Nahkainen vaihdekepin nuppi ja käsijarrukahva.\n- Sävylasit (tehdas tummennus)\n- Automaatti ilmastointi (toimii)\njuuri tehty laaja kansi remontti hajonneen jako remmin takia 5/2020.\nRemmit, kiristin rullat ja vesipumppu ja jne.. siis uudet. Seuraava vaihto 2025v tai 90000km päästä.\nRemontin jälkeen ajettu n. 2000km ja lisää kilometrejä tulee kokoaika.\nApukuskin oven lukkolaite vaihdettu 6/2020\nKaikki toimii eli suoraan ajoon.\nJos hinta ei miellytä niin tee asiallinen tarjous. Piilota »\nNettiauto ID 11420407